SAAB - od sjaja do bankrota - Lako do kola\nSAAB - od sjaja do bankrota\nŠveđani su toliko dugo u kompaniji SAAB pravili avione da se neminovno desilo da su visoki standardi u proizvodnji zadržani i u momentu kada se prešlo na proizvodnju automobila.\nU avioindustriji nema mesta greškama ako želite bezbedno da se prizemljite, pa je ista filozofija zadržana i kada su automobili u pitanju.\nSvenska Aeroplan Aktiebolaget ili Swedish Aeroplane Company je počela sa radom sada već davne 1937. godine i orjentisala se na proizvodnju aviona i avionskih motora.\nPred sam kraj Drugog svetskog rata kompanija se našla u velikom problemu jer joj je tržište bilo veoma suženo. Trebalo je naći novo i nove kupce, a to je za sobom vuklo i uvođenje potpuno novog proizvoda.\nI, kako je potreba za brzim protokom i prebacivanjem ljudi sa jednog na drugo mesto bila u porastu, u SAAB-u su shvatili da je proizvodnja automobila pravo i najbolje rešenje.\nTako je 1944. godine svoj život započeo projekat 92 ili proizvodnja prvog SAAB automobila.\nSAAB 92, poynat i kao URSAAB, je imao vrlo interesantnu osobenost, a ona se, verovatno, desila sasvim slučajno!\nNaime, s obzirom da su karoseriju konstruisali inženjeri koji su do tada dizajnirali samo avione, model je imao veoma nizak koeficijent aerodinamičkog otpora (svega 0.31), koji teško može da postigne i većina savremenih automobila.\nNakon SAAB 92, 1955. godine se pojavio novi model sa poboljšanim trocilindričnim motorom i trapezastom rešetkom koja je ubrzo postala zaštitni znak brenda i ostala to i u narednim godinama.\nVeć 1959. godine je iz proizvodnje izašao i novi model SAAB 95 u furgon varijanti.\nTokom 60ih godina, sa modelom SAAB 99, generalni pravac rasta i razvoja kompanije se razgranao. Bio je to automobil sa moćnim turbo motorom koji je postao i zajednička odlika kasnijih modela, a od tada i tradicija ovog švedskog proizvođača. Krajem te decenije, SAAB je dostigao proizvodnju od čak milion automobila.\nKrajem 70ih godina bile su potrebne nove platforme za već zastarele SAABove automobile, pa kompanija potpisuje ugovor o zajedničkom razvoju sa FIATom, iz koga su se, nešto kasnije, rodili modeli Alfa Romeo 164, FIAT Croma, Lancia Therma i SAAB 9000. Kao rezultat rada zajedničkih konstruktorskih biroa SAABa i FIATa, svi navedeni modeli su se zasnivali na šasiji Type Four.\nSamo desetak godina kasnije, 1987. godine, SAAB je upao u žestoke finansijske probleme pa je bio prinuđen da zatvori fabriku u Arlovu i da na taj način snizi troškove.\nČinjenica da je 1999. godine General Motors kupio 50% kompanije SAAB je pomogla da se problem samo ublaži. SAAB je i dalje nastavio da posluje sa gubicima, pa je kompanija bila primorana da, u cilju smanjenja troškova, zatvori i pogone u Malmeu.\nDelimičnom Ozdravljenju kompanije je mnogo pomogao model SAAB 900, automobil razvijen uz pomoć General Motorsa 1993. godine.\nBio je to automobil koji je proizvođaču iz Malmea doneo prvu profitabilnu godinu još od ranih 80ih.\nGM je, nešto kasnije, po prethodnom dogovoru postao i vlasnik preostalih akcija SAABa, te je tako švedski proizvođač postao tek jedna od filijala ovog američkog giganta.\nSavremeniji modeli 9-3 i 9-5, zasnovani na Opelovoj šasiji, pravili su se u Švedskoj i Nemačkoj, dok se SUV model SAAB 9-7 proizvodio u američkoj državi Ohajo!\nOvde treba pomenuti i još jeda model iz SAAB-ove kuhinje pod imenom 9-2, koji je, ubrzo nakon pojavljivanja, preimenovan u Subaru Impreza.\nKompanija je, početkom 2011. godine, na Autosalonu u Ženevi predstavila i novi crossover 9-4X. Za SAAB 9-4X se slobodno može reći da je u tom momentu dizajnerski bio jedan od najrobusnijihi najlepših SUV modela na svetu.\nDovoljno je reći da je glavni dizajner ovog modela bio čuveni Džejson Kastriota, koji se u svom portfoliju može pohvaliti i dizajnom takvih automobila kao što su Ferrari 599 GTB Fiorano i Maserati GranTurismo.\nI pored ovog modela koji je „obećavao”, General Motors je, zbog pada prodaje i konstantnih gubitaka, 2010. godine ušao u pregovore oko preuzimanja SAAB-a sa holandskim proizvođačem sportskih automobila Spyker Cars.\nDo konačnog dogovora sa Holanđanima je ubrzo došlo, pa je Spyker postao vlasnik SAAB-a za sumu od 400 miliona dolara i promenio mu ime u „Švedski automobili“!\nMeđutim, GM je, i pored toga, ostao najveži snabdevač i dobavljač kompanije.\nU međuvremenu su u SAAB-u došli i na ideju za novu dokapitalizaciju koja bi kompaniji pomogla da prebrodi finansijske probleme u kojima se našla.\nKao glavni partner su se pojavili kineski investitori, međutim, od posla i obezbeđenja svežeg kapitala nije bilo ništa jer je General Motors zabranio transfer tehnologije.\nNaime, američki gigant je decidirano bio protiv mogućnosti da kineski proizvođači dobiju pristup tehološkim procesima, makar to bilo i po principu licence. Spyker je na takvu odluku odgovorio tužbom, koja je 2013. godine odbačena u prvom stepenu, da bi u oktobru 2014. godine bila odbačena i žalba holandskog prozvođača.\nProizvodnja u najvećem pogonu u švedskom gradu Trolhatanu obustavljena je u aprilu 2011. godine, pošto je kompanija proglasila bankrot zbog velikih problema sa isplatom dobavljača!\nKineski investitori su, u međuvremenu, ipak uspeli da uđu u SAAB preko svoje firme National Electric Vehicle Sweden u pokušaju da proizvode električne automobile za švedsko i kinesko tržište, međutim, priča nije potrajala.\nPokušaj reanimiranja SAAB-a je trajao od 2012. do avgusta 2014. godine, ali je, zbog nemogućnosti korišćenja brenda i ogromnih finansijskih problema, kineski NEVS konačno odustao od švedskog proizvođača.\nTako je još jedan veliki brend otišao u istoriju!


Saradnja akademske i civilne zajednice dragocena je za građane - Media&Reform\nHome»Aktuelno»Saradnja akademske i civilne zajednice dragocena je za građane\nSaradnja akademske i civilne zajednice dragocena je za građane\nBy Milica Branković 24. June 2019. Updated: 26. June 2019. No Comments2 Mins Read\nRazmena znanja i iskustava, izdavačka delatnost i organizovanje naučnih i stručnih programa samo su neki od načina na koje će Pravni fakultet Univerziteta u Nišu i Media i reform centar Niš ubuduće sarađivati. Potpisivanje protokola o njihovoj saradnji dodatno će povezati akademsku zajednicu i civilni sektor.\n„Ovo je prilika da ukažemo na činjenicu da akademska zajednica nije sama sebi cilj, već je spona između struke, civilnog sektora i medija, od čega korist treba da imaju direktno građani“, rekao je dekan Pravnog fakulteta prof. dr Goran Obradović prilikom potpisivanja protokola o saradnji.\nPrema njegovim rečima, kao partner organizaciji civilnog društva, Pravni fakultet biće u prilici da direktno osluškuje potrebe građana, pomažući im da razumeju i zaštite svoja prava.\n„Ova saradnja treba da unapredi komunikaciju civilnog društva i akademske zajednice i da ono što ubuduće zajedno radimo, građanima učinimo dostupnijim i jasnijim. To je posebno značajno u procesu evrointegracija, gde je saradnja svih sektora ključna. Ovo je i primer drugim obrazovnim institucijama akademske zajednice kako mogu razvijati dvosmernu komunikaciju sa građanima“, direktor Media i reform centra Niš kaže Nikola Stojanović.\nPrema rečima dekana Obradovića, ovim protokolom otvara se mogućnost studentima da obavljaju stručnu praksu u Media i reform centru, koji je član domaćih i međunarodnih medijskih organizacija.\nZa ovo udruženje od posebne je važnosti što Pravni fakultet kao respektabilna obrazovna i naučna ustanova prepoznaje značaj saradnje sa civilnim sektorom, dodaje Stojanović.\n„Posebno mi je zadovoljstvo što je potpisan ovaj protokol, budući da je saradnja između akademske zajednice i organizacija civilnog društva na jugu Srbije retka, a tako dragocena“, zaključio je Obradović.\nMedia i reform centar Niš već ima protokol o saradnji sa Filozofskim fakultetom Univerziteta u Nišu, koji je izrodio nekoliko uspešnih saradnji, kao i publikaciju „Šta građani juga Srbije za svoj novac dobijaju do RTS-a?“.\nMedia i reform centar Niš Nikola Stojanović Pravni fakultet Niš prof. dr Goran Obradović protokol o saradnji


Američka provokacija Rusije teška 200 hiljada tona - Sputnjik Srbija\n01:12 17 Oktobar 2019\nAmerička provokacija Rusije teška 200 hiljada tona\n22:26 26.04.2019 (osveženo 08:57 27.04.2019) Preuzmite kraći link\nU Mediteran su ovih dana uplovila dva američka nosača aviona — „Abraham Linkoln“ i „Džon Stenis“. Ovaj prvi je obišao američki ambasador u Moskvi Džon Hantsman, koji je poručio da prisustvo tih brodova treba da pokaže Rusiji da ona mora da prekine svoju, kako je rekao, destabilizujuću aktivnost u celom svetu, ako želi bolje odnose sa Vašingtonom.\n„Svaki od ovih nosača aviona je 100.000 tona međunarodne diplomatije“, dodao je Hantsman.\nReagujući na nediplomatsku izjavu Hantsmana, zamenik šefa ruske diplomatije Sergej Rjabkov izrazio je nadu da se, kako kaže, američka megafonska diplomatija neće pretvoriti u megatonsku, jer u tom slučaju neće biti pobednika.\nPortparolka Ministarstva spoljnih poslova Rusije Marija Zaharova posavetovala je dotle američkom ambasadoru da „uči istoriju“. Rusija se kroz istoriju više puta suočavala s pretnjama i u praksi dokazivala njihovu neodrživost, rekla je Zaharova uz ocenu da je jezik pretnji i sankcija u poslednje vreme postao vizitkarta Stejt departmenta.\n© REUTERS / Courtesy Jason Waite/U.S. Navy\nAmerički nosač „Abraham Linkoln“ snimljen u blizini Gibraltarskog moreuza\nIzjava Hantsmena nije iznenađenje ni za penzionisanog generala Vladimira Bogatirjova iz Nacionalne asocijacije udruženja rezervnih oficira.\n„Demonstrantivna izjava ovog američkog diplomate još jednom pokazuje da su Sjedinjene Države krenule putem zaoštravanja situacije u svetu, potkopavanja međunarodnih sporazuma i rasta tenzija u različitim regionima, a sve primenjujući kako diplomatske metode, tako i silu“, upozorava Bogatirjov.\nVojni ekspert Aleksandar Žilin iz Centra za proučavanje problema nacionalne bezbednosti smatra da ulazak dva američka nosača aviona u Mediteran, što se poslednji put desilo 2016. godine, treba shvatiti ozbiljno, ali u šali primećuje:\n„S obzirom da je Rusija napravila oružje koje zovu ’ubica nosača aviona‘, metalni otpad nam nije na odmet, zatrebaće u privredi. A ako ćemo pravo, situacija nije bezazlena. Ulazak američkih nosača aviona u Sredozemno more je skretanje pažnje i govori o tome da se na Bliskom istoku razvija veoma opasna situacija, pre svega vezana za Iran.“\nPrema mišljenju Vladimira Bogatirjova, Iran nije jedina glavobolja za Sjedinjene Države u ovom delu sveta, jer je za njih „bolna tačka“ celokupni Mediteran. On navodi i nimalo jednostavne odnose SAD i Turske, kao i sirijsku i libijsku krizu.\n„Setimo se i nedavne izjave američkih zvaničnika o mogućem prebacivanju nuklearnog oružja na teritoriju Grčke. Na južnom krilu NATO-a, ne tako daleko od Rusije, forsiraju se protivraketni sistemi koji se lako transformišu u ofanzivne. Sve to zajedno predstavlja otvorenu ucenu upućenu evropskim saveznicima i Rusiji“, smatra vojni ekspert.\nKad se podvuče crta, kaže Bogatirjov, nema dileme šta je konačni cilj prisustva američkih nosača aviona u Mediteranu i Hantsmanovih izjava o diplomatiji merenoj tonama.\n„Smisao je krajnje jednostavan: oni koji destabilizuju situaciju u svetu — a to su Sjedinjene Države i njihova diplomatija, spoljna politika i akcije njihovih oružanih snaga — pokušavaju da svale odgovornost za svoje postupke na Rusiju, koja preduzima sve moguće i potrebne napore da reši sirijsku krizu, bliskoistočne probleme u celini i probleme Severne Afrike“, zaključuje sagovornik Sputnjika.\nJasno je, ipak, da Moskva ne sedi skrštenih ruku i da preduzima odgovarajuće mere. Kako kaže bivši komandant Severne flote admiral Vjačeslav Popov, američka flota u Mediteranu neće ni na koji način primorati Rusiju da promeni spoljnu politiku. Američki nosači aviona su pod budnim okom ruskih nuklearnih podmornica — gde god da postoji bilo kakva pretnja, ruske podmornice stižu s adekvatnim naoružanjem, upozorio je Popov.


Grad nema ništa protiv otvaranja privatnih vrtića, ali će pooštriti kriterijume - www.lobi-info.rs\nIako grad nema direktnu odgovornost za rad privatnih vrtića ipak je dogovoreno sa Ministarstvom prosvete da se u narednom periodu pooštre kriterijumi za vrtiće, jer postoje oni koji ne ispunjavaju sve kriterijume i vrtiće otvaraju u neadekvatnim uslovima.\nNove mere su usledile nakon trovanje dece u jednom privatnom vrtiću na Zvezdari, za šta je zamenik gradonačelnika Goran Vesić rekao da grad nema direktnu odgovornost za rad privatnih vrtića na onaj način na koji ima za rad državnih, ali da to ne znači da ne pokušava da nađe rešenje za takve slučajeve.\n– Grad Beograd subvencioniše boravak dece u vrtićima, a na roditeljima je da li će dete upisati u privatni ili državni vrtić – rekao je Vesić.\n– Imamo pravo da tražimo od privatnih vrtića da uredno izveštavaju o broju dece, da imaju uređenu protokolarnu zaštitu, kao i da zaštita kada je hrana u pitanju bude na najvišem nivou – rekao je Vesić.\n– Mi se trudimo i snosimo potpunu odgovornost za ono što se dešava u gradu, a i svi oni koji rade sa decom moraće da snose odgovornost. Grad će pooštriti kriterijume i voditi računa koji privatni vrtići mogu da dobiju dozvolu prime decu. Gradićemo državne vrtiće, ali ćemo subvencionisati decu koja idu u privatne vrtiće koji ispunjavaju uslove, jer nemamo ništa protiv otvaranja privatnih vrtića – rekao je Vesić.


Dan online - Politika: Radulović se ogradio od kandidata za ambasadore - 2021-04-07\nPolitika VLADA ODLUČILA DA POVUČE PREDLOGE ZA DIPLOMATSKE PREDSTAVNIKE PRI EU, ALBANIJI I ŠVAJCARSKOJ\nĐorđe Radulović Radulović se ogradio od kandidata za ambasadore Na Vladi se uskoro očekuje izmijenjena odluka o imenovanjima ambasadora\nIzvršna vlast na čelu sa premijerom Zdravkom Krivokapićem funkcioniše već četiri mjeseca, a pred članovima Odbora za međunarodne odnose i iseljenike sjutra će se naći predlog Vlade koju je predvodio Duško Marković za mišljenje o tri kandidata za ambasadore. Sva trojica su „istaknuti” poštovaoci Demokratske partije socijalista i njihovih koalicionih partnera. Riječ je o Nedžadu Dreševiću, kandidatu za mjesto izvanrednog i opunomoćenog ambasadora u Albaniji, na rezidentnoj osnovi, Aleksandru Drljeviću, šefu Misije Crne Gore pri Evropskoj uniji, i Vojinu Vlahoviću za Švajcarsku.\nKako nam je pojašnjeno, riječ je o kandidatima stare vlade, a čiji su agremani tek sad stigli na red. Iz nove parlamentarne većine su nam kazali da za te predloge svakako neće glasati, već da čekaju predloge nove vlade za upražnjene diplomatske pozicije.\nIz Ministarstva vanjskih poslova na čijem je čelu Đorđe Radulović nam je potvrđeno da su u pitanju stara imenovanja koja nemaju podršku tog resora. Iz Vlade je saopšteno da će se na nekoj od narednih sjednica, naći izmijenjena odluka o imenovanjima ambasadora.\nInteresantno je da od novembra 2019. godine Crna Gora nema ambasadora u Albaniji. Do tada je tu funkciju obavljao Dušan Mrdović, kome je po sili zakona prestao radni odnos, odnosno napunivši 67 godina otišao u penziju. Već tada se kao potencijalni kandidat za novog ambasadora u Albaniji spominjao Nedžad Drešević, funkcioner Bošnjačke stranke i tada poslanik u crnogorskom parlamentu, međutim, to se nije desilo. Sa tom odlukom se odugovlačilo mjesecima, a i, prema tadašnjim saznanjima „Dana”, dio političkih subjekata, tačnije albanskih partija su se protivile tom predlogu.\nAleksandar Drljević je u vladi Duška Markovića bio glavni pregovarač za Evropsku uniju, dok je Vojin Vlahović bio savjetnik Mila Đukanovića dok je on bio na poziciji premijera, a takođe je bio umiješan i u niz afera, što bi mu samo u prethodnoj vladi mogla biti „preporuka” za ambasadora.\nIzjašnjenje i o opozivu Erakovića i Dinoše\nOdbor će se sjutra izjasniti i o opozivu dvojice ambasadora i to Aleksandra Erakovića, izvanrednog i opunomoćenog ambasadora Crne Gore u Kraljevini Španiji, i Ferhata Dinoše, izvanrednog i opunomoćenog ambasadora Crne Gore u Republici Kosovo.\nEraković je razriješen na lični zahtjev, koji je MVP-u podnijet krajem januara ove godine, dok je Dinoši prestao radni odnos po sili zakona, odnosno stekavši uslov za penziju sa navršenih 67 godina.\nNa dnevnom redu Odbora je i izbor dva predstavnika Odbora u Savjetu za saradnju sa dijasporom – iseljenicima i jednog predstavnika Odbora u Komisiji za sprovođenje postupka dodjele nagrada pripadnicima dijaspore – iseljenicima i organizacijama dijaspore – iseljenika.\nVažna pomoć mladima\n„Crno na bijelo“ bez drugog mandata\nIspituju birače sa dvojnim državljanstvom\nAuto-kolone u više gradova\nNezavisnost ASK još pod znakom pitanja\nNužne radikalne promjene


Četvrta pobeda u nizu, ili osma u poslednjih devet utakmica beogradskih Plavih! Na Omladinskom stadionu, u poslednjoj jesenjoj utakmici na Karaburmi, Ofkovci su ubedljivo slavili rezultatom 4-1 protiv ekipe IMT-a! Igra Romantičara je bila ubedljiva kao i krajnji skor na utakmici, a golove za naš tim su postigli Đorđević, Milutinović, Lazić i Basara.\nPoveli smo već na samom otvaranju utakmice, u drugom minutu, a tokom celog meča opsedali smo gol gosta. Najubojitiji period partije Romantičara bio je u poslednjih desetak minuta utakmice kada smo postigli dva pogotka.\nVideli smo pregršt propuštenih šansi, pre svih naš najbolji strelac Radunović je propustio da postigne nekoliko golova, ali na kraju je pravda zadovoljena i Beograd je slavio sa četiri postignuta pogotka.\nU narednom meču, u poslednjem kolu jesenjeg dela šampionata, gostujemo ekipi Radničkog u Obrenovcu.


Fizička aktivnost za dijabetičare važna koliko i terapija | Novosadski informativni portal 021\nOna je na promociji projekta "Otvori plavi krug" istakla da redovna fizička aktivnost ima metaboličke, socijalne i efekte po mentalno zdravlje.\n"Redovna fizička aktivnost može da smanji korišćenje lekova, a neke i potpuno ukloni. Šetnja, a ne trčanje, ima isti efekat na kardiovaskularni sistem, samo duže traje", objasnila je ona.\nPrema njenim rečima, važna je priprema za fizičku aktivnost, od savetovanja sa svojim lekarom oko terapije, sve do ishrane i odgovarajuće obuće i odeće.\n"Šetnja je najjednostavnija, posle šetnje oboleli se ne baci u krevet mrtav umoran, već se oseća dobro", istakla je Beljić-Živković.\nPredsednik udruženja "Krug dvojke Srbije" Đorđe Branković naveo je da su šetnja, zdrava ishrana i fizička aktivnost podjednako važni kao i lečenje. On je dodao da, iako je udruženje fokusirano na dijabetes tip 2, ostaje otvoreni za sve one koji žele da im se jave i priključe.\n"Nijedan lek ne može da zameni fizičke aktivnosti, dok fizičke aktivnosti mogu da zamene lekove", izjavio je direktor Beogradskog trkačkog kruga Dragoljub Milosavljević.\nOn je istakao da je nordijsko hodanje intenzivnije od običnog, ali i interesantnije za pacijente da probaju nešto novo. Škola nordijskog hodanja, u okviru projekta "Otvori plavi krug", počeće 15. septembra i trajaće dva meseca, a fizičke aktivnosti su raspoređene tri puta nedeljno, dok će se petkom održavati mini izleti.\ndijabetes\tfizička aktivnost\tšetnja


Reljić: Proces proširenja EU nije doveo ni do čega, jaz će se povećavati\nVesti Autor:Beta07. apr. 202219:47\nStručnjak za međunarodnu politiku Dušan Reljić izjavio je u Beogradu da proces proširenja EU na Zapadni Balkan nije doveo ni do čega i da će se narednih godina povećavati ekonomski jaz između članica Unije i zemalja regiona.\nNa dvodnevnoj konferenciji „(Pogrešne) percepcije Evropske unije na Zapadnom Balkanu“, Reljić, direktor briselske kancelarije Nemačkog instituta za međunarodnu politiku i bezbednost (SWP), rekao je da bi suština EU trebalo da bude konvergencija, odnosno približavanje zemalja u političkom, ekonomskom, pravnom smislu.\nMeđutim, politička ekonomija proizvodi divergenciju, odnosno dodatno udaljava zemlje Zapadnog Balkana od članica EU, naveo je.\n„Svaki građanin Zapadnog Balkana dobiće od EU po 500 evra u narednih sedam godina, dok će svaki građanin Hrvatske i Grčke, na primer, dobiti između 5.300 i 5.700 evra. Mogućnost regiona da se približi Uniji je ograničena jer će se iz godine u godinu jaz između članica EU i Zapadnog Balkana povećavati, umesto da se smanjuje“, kazao je Reljić.\nNa konferenciji, koju organizuju univerziteti Peruđe, Beograda i Zagreba, u okviru Projekta Žan Mone (Erazmus plus) Evropske unije, Reljić je dodao da debate o strategijama proširenja EU predstavljaju "gubljenje vremena".\n"Desetogodišnji prosek trgovinskog deficita Zapadnog Balkana sa EU iznosi oko 110 milijardi evra u poslednjih deset, 15 godina, što znači da ogromna količina novca odlazi iz regiona u bogate zemlje EU", naveo je Reljić.\nOn je ukazao da je posledica odnosa EU prema regionu to što se mnogi ljudi osećaju iznevereno jer nisu postali ni bogatiji ni zdraviji, dok vreme prolazi, i dodao da se time stvara plodno tlo za nacionalizam i populizam.\nKao primer nejednake pozicije Zapadnog Balkana i bogatih zemalja EU, Reljić je naveo da bi prekid dotoka ruskog gasa i nafte doveo do kolapsa u Srbiji, dok u Nemačkoj ne bi, iako bi i za nju to bio veliki problem.\nIstraživač rimskog Instituta za međunarodnu politiku Mateo Bonomi rekao je da se ne slaže sa tezom da nema rezultata u procesu približavanja Zapadnog Balkana Uniji, navodeći da je njihova povezanost u mnogim elementima znatno veća nego pre deset godina.\n"Trgovinska razmena EU i Zapadnog Balkana je duplirana u odnosu na 2008. godinu, dok je deficit ostao isti. Došlo je do finansijske integracije, integracije kapitala", kazao je Bonomi.\nBonomi je naveo da postoji visok nivo međuzavisnosti i integracije regiona i EU, iako okvir za proširenje nije funkcionalan.\nIzvor : Kenzo Tribouillard/AFP\nOn je rekao da je u EU pre 15 godina postojao konsenzus oko članstva Zapadnog Balkana, ali da je politika proširenja EU posle 2011. postala samo opšti okvir za saradnju, bez jasnog usmerenja ka ulasku zemalja regiona u Uniju.\nPredstavnik Jadranskog bezbednosnog foruma Ditmir Bušati, bivši šef albanske diplomatije, kazao je da je proces proširenja EU "klinički mrtav", navodeći da jasna vizija za Zapadni Balkan ne postoji još od samita u Solunu 2003. godine.\nBušati je naveo da treba razgovarati o tome gde zemlje regiona žele da budu za deset, 20, 30 godina i ocenio da je stalno ponavljanje fraze evropska perspektiva za Zapadni Balkan, bez preuzimanja odgovornosti, rezultirala statusom kvo.\nOn je rekao da u aktuelnoj krizi, započetoj ruskim napadom na Ukrajinu, Zapadni Balkan nije demonstrirao koherentnost, jer nisu sve zemlje uvele sankcije Rusiji.\n"Sve zemlje regiona osudile su u UN agresiju Rusije na Ukrajinu, ali Srbija i Crna Gora nisu uvele sankcije Moskvi i to će imati posledice. Jedino iznenađenje za mene je Crna Gora, ali to je posledica političke paralize u toj zemlji", dodao je Bušati.\nProfesor Univerziteta u Zagrebu Dejan Jović izrazio je nadu da je došao trenutak da EU odustane od politike uslovljavanja Zapadnog Balkana.\nOn je ocenio da sve zemlje Zapadnog Balkana treba istovremeno da uđu u Uniju, jer bi ulazak neke države pre druge bio "previše opasan".\n"Ako bi EU pozvala BiH da postane članica, to bi bio alarm za Republiku Srpsku, da je to poslednja šansa za otcepljenje, u smislu sad ili nikad. Jedino zajednički ulazak Srbije i BiH u Uniju bio bi prihvatljiv za Republiku Srpsku", kazao je Jović.\nDodao je da je EU napravila "veliku grešku" što nije ponudila "nešto konkretno" srpskom premijeru Zoranu Đinđiću, ocenivši da je sadašnje stanje u Srbiji posledica takve politike EU.\nMeđu učesnicima konferencije su i Milica Uvalić sa Univerziteta u Peruđi, Stefano Bjankini sa Universiteta u Bolonji, Ivan Vujačić, Jovan Teokarević, Jelena Vasiljević, Aleksandra Krstić i Srđan Bogosavljević sa Univerziteta u Beogradu, Vil Bartlet sa Londonske škole za ekonomiju.\nNa panelima se, između ostalog, diskutuje o pogoršanju imidža EU na Zapadnom Balkanu, razlozima zbog kojih je proširenje EU u Jugoistočnoj Evropi dospelo u ćorsokak, ulozi građanskih inicijativa u demokratizaciji društva, bezbednosim i izazovima integracije u EU, kao i o angažmanu SAD u regionu.\ndušan reljićEvropska unijaZapadni Balkan


Obustava saobraćaja u ulici Bistua Nuova - zenicainfo.ba\nNaslovnica Aktuelno Obustava saobraćaja u ulici Bistua Nuova\nObavještavamo vas da će se zbog izvođenja radova na polaganju vodovodne linije Putovići-Radakovo od strane J.P. „Vodovod i kanalizacija“ d.o.o. Zenica, a zbog bezbjednosti odvijanja saobraćaja i kompleksnih građevinskih radova, izvršiti potpuna obustava saobraćaja u ulici Bistua Nuova na dionici od skretanja prema mostu u naselju Dolača do skretanja za naselje Putovići i rezervoaru „Plave vode“, odnosno potoka „Hrast“, u vremenu od 20:00 do 5:00 sati ujutro.\nPrema informacijama dostavljenim od strane Investitora J.P. „Vodovod i kanalizacija“ d.o.o. Zenicaočekuje se da će potpuna obustava saobraćaja na navedenoj dionici trajati 20 dana, počevši od 30.03.2020.godine.\nU navedenom terminu će se radovi (zemljani i montažni) izvoditi po sekcijama na način da će svaka sekcija koja se može izvesti u vremenu od 20:00 do 5:00 biti u potpunosti završena i puštena u dnevni saobraćaj.\nPotrebno je da Investitor i Izvođač radova sve svoje aktivnosti prilagode uputama Štaba Civilne Zaštite.\nPrethodni članakDva pacijenta iz Zenice vezani za tuzlanski klaster, ostalih pet članovi porodice\nNaredni članakSAD odobrio liječenje Covida-19 antimalarijskim lijekovima


NSinfo: Kinezi za Srbiju spremili - 1.000.000.000 evra\nzainteresovan je za finansiranje projekata u Srbiji posredstvom Šangajske berze.\nOvaj fond je spreman da u prvoj fazi obezbedi oko milijardu evra, izjavio je predsednik kompanije Sino-RS đin Frank Li.\nIdeja je da se osnuje poseban investicioni fond za finansiranje projekata u oblasti saobraćaja, energetike, telekomunikacija, poljoprivrede i izgradnje građevinskih objekata i drugim, a Li kaže za Tanjug da će javno-privatno partnerstvo biti jedan od modela finansiranja.\nObjašnjava da će fond biti formiran kao deo globalne kineske inicijative "Pojas i put".\n"Glavni fokus je na transportu, aerodromima, lukama, mostovima, komunikacijama, vodosnabdevanju i odvodnjavanju u urbanim i ruralnim područjima, snabdevanju električnom energijom, poljoprivredi i osnovnim sredstvima neophodnim za pružanje nematerijalnih proizvoda ili usluga - za nauku, obrazovanje, kulturu i zdravstvenu zaštitu", rekao je Li.\nKaže da će javno-privatno partnerstvo, kao jedan od modela, biti kombinacija kapitala i obveznica, a u razmatranju je i izlazak na berzu odnosno međunarodno tržište kapitala putem inicijalne javne ponude (IPO).\n"Svrha novog modela finansiranja je postizanje veće efikasnosti, smanjenje duga kroz redukciju aktive, kao i manje javno zaduživanje za projekte i operacije na tržištu", naveo je Li.\nPrema njegovim rečima, fond će biti formiran nakon što sve strane završe procedure internog odobrenja, a u međuvremenu traže odgovarajući pilot projekat u Srbiji.\nPredsednik Nacionalnog saveta za koordinaciju saradnje sa Rusijom i Kinom Tomislav Nikolić početkom juna se tim povodom sastao u Beogradu sa predstavnicima Investicionog fonda Sino-C hina Investment Group iz Šangaja.\n"Sastanak u Beogradu nije bio prvi koji smo imali sa Nikolićem, pošto smo već održali jedan u Šangaju zajedno sa predstavnicima Power China i Šangajske berze (ŠE). Predstavnici ŠE su izrazili spremnost da učestvuju u implementaciji projekta u Srbiji", rekao je Li.\nNaveo je da će fond biti uspostavljen prema međunarodnim standardima i funkcionisati na transparentan i tržišno orijentisan način.\nLi je dodao da to znači da će fond fukcionisati kao i svi privatni investicioni fondovi u svetu.\nSastanku 5. juna u Beogradu prisustvovali su ministri i predstavnici pet ministarstava Vlade Srbije - građevine, energetike, trgovine, finansija i poljoprivrede, rekao je on i dodao da je dogovoreno da Ministarstvo rudarstva i energetike i Ministarstvo gradevinarstva, saobraćaja i infrastrukture pripreme pilot projekat i sa fondom vode dalje razgovore.\nLi ističe da je taj fond spreman i da su otvoreni za razgovore sa bilo kojim lokalnim i međunarodnim investitorima za saradnju u Srbiji.\n... ap vojvodina, ekonomija, investicije, Novi Sad, saradnja, srbija


Dame i gospodo, Na ovom mestu se, po sopstvenom „priznanju“, kum Vuka Draškovića, Zorana Đinđića, Vojislava Šešelja, Slobodana Miloševića, Borisa Tadića, a evo sada i „prestolonaslednika“ Aleksandra Karađorđevića, naravno da je bio „kum“ kada mu je to odgovaralo, budali svašta padne na pamet, već godinama pojavljuje nepismeni „intlektualac“, matori jarac i UDABAŠKA DŽUKELA – PETAR MILATOVIĆ pod najrazličitijim imenima: „Istina_AT“, „IvanSretenjski“, „Shugan“ i „Slavoslov“,“Srboslov “ slične gluposti. sa jednom jedinom namjerom – da smeta srpskom narodu .\nEvo sada nekoliko dokaza u vezi sa zločinjenjem tog nakaznog UDB-a starkelje kako biste se i sami upoznali sa tom razvratnom nakazaom koje sam objavio pre dve godine kada je taj polupismeni manijak i tada na ovom mestu lajao i pričao svakave gluposti laži i izmišljotine .\nOdmah sam bila iznenadjena mentalnim sklopom ljudi koje je Milatović okupio oko sebe i svog tzv.udruženja. Bez namere da ikoga vredjam, to su bili krajnje jednostavni ljudi pogodni za svaku vrstu manipulacije…\nGospodin Milatovic mi je u višečasovnim monolozima objasnio kako on, kao ugledan covek, pisac i novinar ima kako prijatelje, tako i neprijatelje širom sveta, da su njegovi neprijatelji podmukli i koriste sva sredstva, kao sto su špijuniranje, falsifikovanje dokumenta, prisluskivanje…\nU to ime, trazio je od mene da mu donosim informacije o odredjenim ljudima iz Beča. Sve ga je zanimalo: materijalna situacija, privatni odnosi, gde se kreću, sa kim se druže...\nNakon nekoliko nedelja, primetila sam izvesne nepravilnosti: Milatović je od svojih poštovaoca i sledbenika uzimao novac. Ponekad kao „dobrovoljni“ prilog za pomoc razlicitim ustanovama, kojih tačno, nikada nismo saznali. Prodavao nam je po nekoliko primeraka jedne knjige (svoje), trazio od nas da putem usmene propagande reklamiramo njega i njegova dela. Recimo, trazio je od nas da učestvujemo na razlicitim diskusijama na internetu koje je on zapocinjao, da se predstavljamo pod drugim imenima i dajemo mu podrsku. Cak smo organizovali i nesto kao dežurstvo, da u svako doba dana neko bude prisutan na tim forumima. Ukoliko nama nije bilo moguce, gospodin Milatovic je to sam radio.\n…Prisustvovala sam njegovim razgovorima sa „poslovnim ljudima „iz Beča, izvesnim ciganima iz Bugarske ,od kojih je, nakon govora, tražio novcanu podrsku. Mnogi od njih su mu zaista i dali novac, koji bi on stvaljao u džep…\nA kada sam pocela da vodim administraciju „Glasa Srba“ shvatila sam da to udruženje i ne postoji, da je to privatna ideja jednog coveka koji ga koristi za ličnu promociju i bogaćenje. Osim tog „Proglasa“ koji je Milatović napisao pre više decenija, udruzenje nema nikakvu drugu aktivnost do da govori i pise o gospodinu Milatovicu i da spijunira za njega…\nGlas Srba treba shvatiti kao privatnu firmu kojoj je posao da prodaje Milatoviceve knjige i da se brine za njegovu ličnu promociju.\nOsvestila sam se tek nakon par meseci, kada sam slucajno čula razgovor Milatovića i njegovog prisnog prijatelja u kome nas je on (PMO) ismejao, i nas koji radimo za njega i narod koji mu veruje. Nazvao nas je „stokom bezrepom“ od koje treba uzeti pare jer sami i onako ne znamo šta cemo sa njima…Naročito je spominjao ljude koji po njegovim „izvorima“ bliskim nemačkoj obaveštajnoj službi BND-u švercuju drogu i oružje i rade za Titovu UDBU .U neverici nisam mogla da dođem sebi .Zar Titova UDBA postoji i dan danas ,znatiželjno sam upitala ovog matorog prevaranta i lažova ? On kao iz topa a ja sam zapamtila deo imena tih ljudi :Dobrilo Dedejić ,predsednik Srpske Liste iz Podgorice , Pavle Brajović vođa Srba iz Skadra ,Dejan Bešović iz Podgorice , Nikola Janić vođa Srpskog pokreta u Švedskoj , Saša Gajić ,vođa Srpskog naroda u Sloveniji ,prof.dr akademik Kapalan Burović ,politički zatvorenik u vreme Enverove Albanije,“ciganin “ Radovan B. Milić ,(koga ću prijaviti da mi je pretio puškom austrijskom pravosuđu PMO ),prof.dr.Krstan Kovjenić …Kada je počeo da nabraja i svoje kumove: Vojislava Šešelja,Moma Kapora ,Vuka Draškovića , te da javno blati Blaženo-počivšeg Patrijarha Pavla ,kap je prelila čašu …\nNe znam da li možete da pretpostavite kako sam se osecala: pre svega, nasamareno. Milatović se surovo poigrao mojim najintimnijim osecanjima (osećaj za pravdu, poštenje, zajedništvo, rodoljublje).\nO materijalnoj šteti i da ne govorim: samo od mene, a ja nisam posebno situirana, Milatovic je uzeo preko 30.000 evra o besplatnom radu za njega i o tome koliko je tek drugima uzeo i da ne govorim.\nKažem, sve ovo sto sam gore napisala ne služi mi na cast. Ipak, stalo mi je da druge upozorim: Ukoliko zelite da angazovano pomognete nasoj zemlji, ne cinite to preko Milatovica…\nTakođe ,kroz dalje proučavanje ovag matorog lopova saznala sam da je Društvu za borbu protiv karcinoma kod dece i omladine u Beču bukvalno oteo 120.000 evra .


CIO SVIJET JE UZ SINIŠU: Supruga i petoro djece prekinuli odmor, predstoji im velika borba – Volim Podgoricu\nHome / SPORT / Fudbal / CIO SVIJET JE UZ SINIŠU: Supruga i petoro djece prekinuli odmor, predstoji im velika borba\nCio svijet danas je potresla vijest da je nekadašnji proslavljeni sportista, a danas jedan od najboljih trenera Siniša Mihajlović bolestan, te da će najvjerovatnije morati da prekine karijeru zbog liječenja opake bolesti.\nIMAM LEUKEMIJU, ALI SIGURAN SAM POBIJEDIĆU!” Siniša Mihajlović pred novinarima otkrio od čega boluje: DVA DANA SAM PLAKAO KAD SAM SAZNAO\nKako javlja italijanski list “Korijere delo sport”, Sinišu čeka najvažnija bitka života. Da je stvar veoma ozbiljna, jasno je nakon što je njegov klub odlučio da sazove hitnu konferenciju za novinare.\nFOTO: ALEKSANDAR DIMITRIJEVIĆ / RAS SRBIJA Siniša Mihajlović\nNjih je tužna vijest sačekala tokom odmora na Sardiniji, a nakon što su saznali šta se desilo, usledio je potpuni muk kako u javnosti, tako i na društvenim mrežama.\nIspod poslednje fotografije koju je supruga Arijana objavila sa odmora juče, nižu se brojni komentari podrške.\nPorodica Siniše Mihajlovića\nCorieere dello sport/Blic/FB


Vašington -- Kad se govori o višemilionskoj marketinškoj kampanji za lansiranje nove sorte jabuka, svako bi prvo pomislio da se radi o novom mobilnom telefonu kompanije Epl. Ali, zapravo, reč je o američkoj sorti jabuke "komik krisp" koja bi uskoro… »\nVlada Srbije završila je predlog uredbe o paušalnom oporezivanju. PRIPREMAJU se nova pravila oporezivanja za preduzetnike. Vlada Srbije završila je predlog uredbe o paušalnom oporezivanju. Ukoliko se usvoji u sadašnjem obliku, doneće novu formulu… »\nNOVI SAD DOBIJA NAJVEĆI TRAMBOLINA PARK U SRBIJI (FOTO)\nU subotu, 19. oktobra, na adresi Primorska 3, od 10 časova će svečano biti otvorena "Amplituda" – najveći trambolina park u Srbiji. "Amplituda" je novi centar sporta i druženja u Novom Sadu. Ako želite da pronađete nešto novo za zabavu u gradu… »\nMinistarstvo kulture: Zabrinutost i žaljenje zbog kršenja prava Srba u Vukovaru


ACR1281S-C1 Čitač pametnih kartica dvostrukog interfejsa\nPočetna > Proizvodi > Čitači pametnih kartica za PC > ACR1281S-C1\nDualBoost II - hibridni čitač kontaktnih i beskontaktnih pametnih kartica\nACR1281S-C1 DualBoost II je dvostruki čitač koji podržava sve kontaktne i beskontaktne kartice u skladu sa standardima ISO7816 i ISO14443. ACR1281-C1 omogućava integraciju konvencijalno odvojenih i nezavisnih aplikacija za kontaktne i beskontaktne tehnologije u jedan uređaj i jednu karticu. Može se koristiti za bankarstvo, bezbednu elektronsku trgovinu ili za kontrolu pristupa. Ovaj uređaj predstavlja savršeno 'Sve u jednom' rešenje i kombinuje mnogo različitih vrsta aplikacija za pametne kartice na samo jednoj kartici.\nACR1281-C1 ne zahteva nikakvu dodatnu instalaciju drajvera. Dolazi sa ugrađenim SAM modulom za dodatnu bezbednost tokom kontaktnih i beskontaktnih transakcija. Štaviše, ACR1281S-C1 ima veoma brzu komunikaciju sa karticama, maksimalno 848 Kbps, što ga čini adekvatnim za zahtevnije aplikacije.\nSa dodatnim mogućnostima, kao što su nadograđivanje USB Firmware-a i podrška memorijske kartice, ACR1281U-C1 predstavlja veoma efikasan i sveobuhvatan uređaj koji nudi praktičnost i fleksibilnost za mnogobrojne primene.\nTags: ACR1281S-C1 DualBoost II


SNS sa koalicionim partnerima predao listu u Kostolcu - Hit Radio Pozarevac\nSNS sa koalicionim partnerima predao listu u Kostolcu\nDanas tokom jutarnjih časova, samo dan nakon raspisivanja izbora za odbornike u Gradskoj opštini Kostolac, predata je prva lista. Opštinskoj izbornoj komisiji koalicija okupljena oko Srpske napredne stranke, predala je listu pod nazivom „Aleksandar Vučić - SNS, SPS - Ivica Dačić“.\nListu, zajedno sa njenim nosiocem Serdžom Krstanoskim, aktuelnim direktorom OŠ “Jovan Cvijić”, predao je predsednik Gradskog odbora SNS Požarevac Bane Spasović, aktuelni gradonačelnik Požarevca, u društvu predsednika Mesnog odbora SNS Kostolac i aktuelnim predsednikom Gradske opštine Kostolac Ivanom Savićem kao i predsednikom MO SPS Kostolac, Daliborom Ilićem.\nPrethodnog dana u sedištu Srpske napredne stranke u Kostolcu i u prostorijama Socijalističke partije Srbije, prikupljeno je ukupno 364 potpisa što je više nego što je potrebno da bi se lista predala. Inače koalicioni partneri za listu su i PUPS, SDPS, PS i SPO.\nPredsednik Skupštine Grada Požarevca Bojan Ilić, sazvao je u četvrtak izbore za odbornike Skupštine Gradske Opštine Kostolac za 24. decembar, o čemu više možete pročitati OVDE.


Vreme 1228 - Razgovor – Zvezdan Terzic: Nisam dosao da privatizujem Zvezdu\n»AKO NE MOGU DA URADIM ONO NA ŠTA SAM SE OBAVEZAO – SAM ĆU DA ODEM«: Zvezdan Terzić\nSa novim generalnim sekretarom FK Crvena zvezda razgovaramo, kako dolikuje, na stadionu kluba u kancelariji koja se neformalno zove "Džajina". Od sredine juna kada je imenovan na funkciju u klubu, Terzić je uspeo da dovede novog trenera i da dogovori sa igračima kojima se duguje, a koji su i dalje u igračkom pogonu, da ne raskidaju jednostrano ugovore iako na to imaju pravo. Uspeo je da spreči za sad da klub bude kažnjen i od strane FIFA zbog kršenja odredaba finansijskog fer-pleja i da počne takmičenje u domaćem prvenstvu sa minus bodovnim skorom.\nNije uspeo da u potpunosti izmiri dugovanja prema bivšim igračima zbog kojih je Zvezda izbačena iz fudbalske Evrope, ali veruje da će uspeti da u najskorije vreme reši deo i tih problema.\nNije uspeo ni da uveri one koji ga vide kao jednu od najproblematičnijih osoba u srpskom fudbalu da on to nije i da sudski postupci koji se vode protiv njega neće biti okončani nekom drastičnom kaznom.\nNikoga nije ostavio ravnodušnim.\nDoveo je već nekoliko mladih igrača u Zvezdu i u pripremi prvenstva kroz kampanju novih dresova forsira trojicu Zvezdinih mladih igrača.\n"Ako ne budemo u stanju da proizvedemo igrače kao što je Luka Jović, koji će imati ozbiljnu cenu na fudbalskog tržištu, mi nećemo uspeti u nameri da oporavimo klub koji je pred nestankom, koji je u nekoj vrsti kliničke smrti", kaže u razgovoru za "Vreme" Terzić.\nKada se prošetate rezidencijalnim delom stadiona "Marakana", brzo shvatite da je Terzić, kao pojava, nešto što sada izgleda najbolje u tom klubu. Za razliku od igračkih dana, kada ga pamtimo kao igrača sa čupavom tršavom kosom, to je danas doterani gospodin koji puno polaže na svoj izgled: od frizure, preko zuba, noktiju i cipela, Terzić izgleda odlično, zrači energijom i optimizmom, izgleda skupo. Nosi košulje i odela koja su za njega specijalno sašivena, govori mirno sa naglaskom koji može da prevari jer biste pomislili da je iz Srema, jer ima to okruglo i razvučeno Č i Ž, dok vodimo razgovor neprestano proverava nešto na ajpedu.\nKREDIBILET I PLAN: S druge strane, u klubu je apatija izazvana tihim decenijskim propadanjem, ljudi koji tamo rade kao da su se posakrivali iza stolova i stolica, pa nas niko za sat i po nije ponudio ni kafom. Terzić kaže da mu izgleda kao da su prethodne garniture zapošljavale samo prijatelje i rođake.\n"Mi imamo 160 zaposlenih, a nemam nijednog dobrog pravnika ili finansijskog direktora. Bez dobrih kadrova nemoguće je promeniti situaciju, nemoguće je klubu dati novu energiju", kaže Terzić i kao da najavljuje ozbiljne rezove i na tom polju.\nKaže da klub mora "da se utegne, mora da se skockaju mnoge stvari, mora da se zna ko šta radi i mora da postoji poštovanje prema onome ko vodi klub".\nTerziću je moguće pripisati sve, ali nikako da u svakom trenutku nije do kraja svestan svoje pozicije i toga što jeste. Zna da će biti govora o tome da je on na neki način u sukobu interesa jer se OFK Beograd vidi kao njegov klub, ali on tvrdi da će izbeći i situaciju da igrači OFK prelaze u Zvezdu baš iz tih razloga.\nIskreno, u to je teško poverovati i teško je razumeti kako će funkcionisati bez njega ono što on vidi kao svoje do sada najznačajnije poslovno delo, ali nas on uverava.\n"Na Karaburmi je sve postavljeno kako treba, tamo su kadrovi dobro selektirani i sistem radi i bez mene. Meni ostaje to mesto kao nešto gde uvek mogu da se vratim", govori Terzić, svestan da mu predstoji ogroman posao u klubu kome ne pripada "originalno".\n"Jasno mi je da je dobro da mene ne bi zvali jer je bilo i ranije nekih razgovora da preuzmem neku funkciju u klubu, pa se ništa nije dogodilo. Sada su me zvali potpredsednici Slaviša Kokeza i Ivica Tončev i napravili smo dogovor", kaže za "Vreme" Terzić.\nObjašnjava nam da će njegov posao biti zapravo posao generalnog menadžera koji raspolaže budžetom i odgovara za sportski deo funkcionisanja kluba. On u svojoj funkciji treba da spoji ono što su nekada zajedno bili Vladimir Cvetković i Dragan Džajić u doba Zvezdine najveće svetske slave.\n"Imam školu, radio sam u sportu, vodio klub, vodio Savez, imam iskustvo, a verujem da posedujem i božji dar da prepoznam dobrog igrača i da uspevam da sastavim dobar tim", opravdava svoju dvojaku funkciju Terzić.\nOn će odgovarati Upravnom odboru, ali nas uverava da ima dogovor da on vodi klub, da mu se dâ vremena i da ne mora da za svaku odluku čeka amin borda, već da položi račun posle izvesnog perioda. Veruje da je praksa po kojoj je zapravo UO odlučivao o svim pitanjima u klubu bila loša i da će za klub biti bolje ako se direktno zna ko je odgovoran za funkcionisanje kluba. Kaže da je to tražio od Kokeze i Tončeva i da su mu obećali da će tako i biti, a ako ne bude, kaže Terzić, onda će se lako sa njim dogovoriti o prekidu saradnje.\nPlan mu je da klub u narednim godinama povrati kredibilitet, da vrati veru kod potencijalnih finansijera koji će biti spremni da podrže koncept nove Crvene zvezde.\n"Nas svakoga dana davi dug od 47 miliona evra i ogroman je problem što nema poverenja kod institucija koje bi mogle da finansijski podrže klub i da na neki način stopiraju otplatu tog duga. Idealno bi bilo da nas jedna banka podrži kreditom u iznosu duga da bismo vratili ono što moramo, a da docnije posle restartovanja celog sistema vraćamo i taj dug prema toj nekoj finansijskoj instituciji", objašnjava svoj plan Terzić.\nOn insistira na tome da Zvezda mora da ima najbolju omladinsku školu i da u to mora da se investira, da je nužno razgranati mrežu skauta na prostoru čitave nekadašnje Jugoslavije i da ne sme da se dogodi da najbolji mladi igrači idu u klubove koji imaju daleko manju reputaciju od Zvezde.\n"Na primer, ne sme ubuduće da se desi da neki talentovani klinac iz Trebinja, koje celo navija za Zvezdu, ode u Vojvodinu ili neki drugi klub, ili neki talentovani klinac iz Banjaluke. Ljudi tamo moraju da znaju ko predstavlja decu i da svi oni dođu na Marakanu", kaže Terzić.\nKOMOTNA POZICIJA: Međutim, pre svega toga, potrebno je gasiti brojne finansijske požare koji gore u klubu i za koje je sada u trenutku ogromne krize skoro nemoguće naći rešenje. Terzić kaže da je sada klubu potrebno najmanje sedam miliona evra da bi prodisao i da ni on ni Kokeza ni Tončev sami ne mogu da nađu toliki novac, naročito u situaciji kada nemaju koga da prodaju, i da će u najskorije vreme probati da nađu pola te sume.\n"Verujem da mogu da obezbedim tri ili četiri miliona evra, a ostalo ide ‘na obraz’. Znam da su i ranije razni obećavali i da su ih izigrali, ali verujem da ću svojim autoritetom uspeti i to nekako da rešim", siguran je Terzić.\nOn nam objašnjava da je uporedo sa radom na rešavanju ovih ogromnih problema organizovao sastanke sa svim ljudima kojima je "Zvezda na srcu" jer želi da se predstavi i da predstavi ono što je njegov plan i da za njega traži pomoć i podršku. Za prethodne uprave kaže da nisu radile dobro svoj posao i da je tu bilo puno nekompetentnih ljudi, koji možda nisu imali lošu nameru, ali su zapravo iz godine u godinu samo uvećavali dug. Kao pozitivan primer izdvaja upravu Vladana Lukića za koju veli da je imala dosta odličnih ideja u cilju stabilizacije kluba i da je dovela glavnog sponzora Gasprom.\n"Cenim ono što je u klubu uradio Goran Vesić sa Lukićem, iako su u javnosti prikazani u lošem svetlu. Lukić je verovatno najpošteniji čovek koji je ikada bio u klubu, a Vesić je pokrenuo odlične projekte u cilju finansijske stabilizacije kluba, ali tada nije bilo nikakve podrške države, štaviše, pa ni rezultati nisu mogli da budu bolji", kaže Terzić.\nKaže da je imao sastanke sa "vođama navijača" i da im je objasnio čitavu situaciju u klubu i tražio strpljenje i podršku. Tvrdi da ima komotnu poziciju jer je pozvan u najtežem trenutku u istoriji kluba da pomogne, da se nije laktao i gurao da dođe i vodi Zvezdu.\n"Rekao sam im da za mene ne moraju da organizuju povike sa tribina ako stvari ne krenu kako treba jer sam ozbiljan čovek i, ako vidim da ne mogu da uradim ono na šta sam se obavezao, da ću sam da odem", govori o svom odnosu sa "Delijama" Terzić.\nNa kraju, moj kratki komentar kao zalog za budućnost.\nOd trenutka kada su se posvađali Dragan Džajić i Slavoljub Muslin 2004. godine, Crvena zvezda ide temeljno u propast. Klub je pred gašenjem više godina. Dobio je jednu infuziju 2009. godine kada je došao Vladan Lukić i godinu dana docnije kada je doveden Robert Prosinečki. Međutim, umiranje je samo odloženo. Terzić je čovek "sa prijateljima i u raju i u paklu" i ako neko poznaje fudbal iznutra to je on, što znači da sa manje može da uradi više. Vođenje Zvezde veće je od vođenja Fudbalskog saveza i on to zna. Na njegovoj strani je spušten prag očekivanja: ljudi bi sada samo da Zvezda ne bude i fizički ugašena, a opet, sve ostalo je protiv njega. On ima o sebi dobro mišljenje, ali ćemo videti da li će moći da se nosi sa sujetama ljudi koji su ga zvali u klub. Ukoliko njihova reč bude poslednja, pokazalo se poslednje dve godine, od tog uzleta Zvezde neće biti ništa. A ukoliko Terza omane, ni Karaburma ni Crna Gora mu neće biti "sigurna kuća".


ZDRAVSTVENA USTANOVA „MEDLAB“: Obeležava se 25 godina rada – Zrenjanin\nZDRAVSTVENA USTANOVA „MEDLAB“: Obeležava se 25 godina rada\n28/02/2019 08/04/2019 List Zrenjanin\nOve godine Zdravstvena ustanova „Medlab” obeležava 25 godina postojanja i rada. Kako ističu u ovoj zdravstvenoj ustanovi uspeh nije izostao, pre svega, zbog velike posvećenosti poslu i pacijentima, ali i znanju zaposlenih koje se permanentno obnavlja.\nTokom svih godina rada, „Medlab” je izgrađivao dobre odnose sa svojim pacijentima i poslovnim partnerima: ordinacijama, poliklinikama i privatnim bolnicama, tako da se danas može pohvaliti velikim brojem lojalnih korisnika laboratorijskih usluga i ustanova sa kojima sarađuje i preko 15 godina.\nBrigu o zdravlju svojih sugrađana u mestima gde posluje, „Medlab” pokazuje i realizacijom velikog broja humanitarnih akcija i pomoći ljudima kojima je ona najpotrebnija.\n– Tradicionalne su akcije namenjene penzionerima sa najnižim primanjima, beskućnicima i deci bez roditeljskog staranja. Svoj jubilej 25 godina rada tokom 2019. godine obeležićemo realizacijom nove humanitarne akcije „Medlab-sigurna kuća”, usmerene na korisnike sigurnih ženskih kuća na teritoriji Vojvodine – žene koje su pretrpele nasilje u porodici i njihove dece, kroz izradu više, za njih neophodnih i značajnih, laboratorijskih analiza – kažu u ovoj Zdravstvenoj ustanovi.\nPrateći tradicionalnu poslovicu da je bolje sprečiti nego lečiti, stručnjaci „Medlaba” su svakodnevno posvećeni edukaciji pacijenata u delu preventivnih analiza i pregleda uz istovremeno ukazivanje na značaj pridržavanja zdravih silova života za lep i produktivan život. Veliki broj edukativnih tekstova u oblasti zdravstva može se pronaći i na fejsbuk stranici Laboratorije „Medlab”, koju svakako treba pratiti.\n← U „AVIV PARKU“ U SUBOTU: Radionica za pravljenje čestitki\nSrbija i indeks ekonomske slobode →


02.01.2020 u 21:45\nU padu aviona u Sudanu poginulo 20 ljudi\nKARTUM - Dvadeset osoba je poginulo danas kada se srušio vojni transportni avion u Sudanu, saopštili su zvaničnici. Avion se srušio nedugo nakon poletanja sa aerodroma Zapadni Dafur u El Geneini, a kako je rečeno, među putnicima u avionu su bila i tri člana posade, prenosi Tanjug pisanje Rojtersa. Za sada nije poznato šta je uzrokovalo nesreću koja se dogodila na oko 10 kilometara udaljenosti od aerodroma. Grad El Geneina je prestonica sudanske provincije Zapadni Dafur i prethodnih dana je bio poprište sukoba etničkih grupa.\n30.12.2019 u 17:10\nU Sudanu 27 policajaca osuđeno na smrt zbog ubistva učitelja\nNa smrt vešanjem osuđeno je danas 27 pripadnika snaga bezbednosti zbog ubistva učitelja koji je uhapšen tokom protesta u februaru, a koji su doveli do svrgavanja bivšeg predsednika Omara al-Bašira. To je prvi put da sud izrekne kaznu zbog primene neprimerene sile prema demonstrantima u mesecima pre i posle al-Baširovog svrgavanja u aprilu. Kako prenosi Rojters, 13 optuženih je osuđeno na zatvorske kazne, a četvoro je oslobođeno optužbe. Caption Smrt učitelja Ahmeda al-Kaira u gradu Kašm al-Kirba na istoku zemlje postala je simbol protesta protiv al-Baširove vlasti koji su trajali 16 nedelja. Prema navodima Kairove porodice, pripadnici snaga bezbednosti na početku su tvrdili da je on umro od trovanja, ali je kasnije državnom istragom utvrđeno da su uzrok smrti bile\n30.10.2019 u 15:26\nSudan povlači vojsku iz Jemena\nKairo - Sudan je povukao svoju vojsku iz koalicije koju predvodi Saudijska Arabija, a koja se u Jemenu borila protiv pobunjenika, saopštili su danas sudanski zvaničnici, javlja AP. Oni kažu da se povuklo „nekoliko hiljada vojnika”, uglavnom pripadnika Jedinice za brza dejstva (RSF). Oni su odbili da otkriju koliko je tačno vojnika napustilo Jemen, a koliko ih je ostalo, ali kažu da se „nekoliko hiljada vojnika”, uglavnom iz RSF, vratilo u poslednja dva meseca.Ujedinjeni Arapski Emirati, ključna članica koalicije, nedavno su takođe povukli svoje vojnike. Koalicija predvođena Saudijskom Arabijom vodi rat u Jemenu protiv pobunjenika Hutija od 2015. godine, prenosi Beta.\n17.08.2019 u 20:32\nSudan potpisao sporazum o podeli vlasti vojske i opozicije\nKARTUM – Najveća sudanska opoziciona koalicija i vladajući vojni savet potpisali su danas konačni sporazum o podeli vlasti koji bi trebalo da omogući formiranje prelazne vlade i održavanje izbora posle dvogodišnjeg prelaznog perioda. Potpisivanje sporazuma incirali su još 4. avgusta jedan zamenik predsednika vojnog saveta, general Mohamed Hamdan Dagalo, i predstavnik opozicione alijanse Ahmad al Rabi, a danas su bili među potpisnicima. Nakon potpisivanja dokumenta, prostorijom su se prolomili aplauz i klicanje, a orkestar je zasvirao patriotsku pesmu, prenosi Rojters. Potpisivanju sporazuma prisustvoavali su i posrednici iz Afričke unije i Etiopije koji su pomogli da se dođe do komprpmisa, kao i predstavnici Egipta, Saudijske Arabije i Ujedinjenih Arapskih Emirata, zemlje koje\n20.04.2019 u 21:31\nKod bivšeg predsednika Sudana pronađena velika količina novca\nLONDON – Velika količina novca pronađena je u kući svrgnutog predsednika Sudana Omara el-Bašira, koji je sada pod istragom zbog pranja novca, saopštili su tužioci, prenosi Tanjug. Bezbednosne službe pronašle su evre, dolare i sudanske funte u ukupnom iznosu od preko 130 miliona dolara, prenosi Bi-Bi-Si. Bivši sudanski lider je stavljen u kućni pritvor nakon višemesečnih protesta koji su doveli do njegovog svrgavanja, a po izveštajima El Bašir se sada nalazi u zatvoru u Kobaru. Izvor iz sudanskog pravosuđa izjavio je za Rojters da su koferi sa više od 351.000 dolara, šest miliona evra i pet milijardi sudanskih funti (105 miliona dolara) pronađeni u kući el Bašira. Slika koju je objavio Radio Dabanga sa sedištem u Holandiji prikazuje muškarce u vojnim uniformama kako stoje iznad\n13.04.2019 u 09:47\nLider puča u Sudanu se povukao posle jednog dana\nKARTUM – Najmanje 16 osoba je ubijeno, a 20 povređeno na protestima u Kartumu u toku prethodna dva dana, saopštila je sudanska policija. Načinjena je materijalna šteta i državnim i privatnim zgradama. Vojne vlasti su ukinule Ustav, raspustile vladu i proglasile tromesečno vanredno stanje i uvele policijski čas, javlja Tanjug. Ministar odbrane Sudana Ahmed Avad Ibn Auf podneo je juče ostavku na mesto lidera prelaznog vojnog saveta, dan pošto je vojska koju je predvodio, svrgnula dugogodišnjeg predsednika Omara al-Bašira. On je na televiziji objavio i da će ga na tom mestu naslediti general Abdel Fatah Burhan, prenosi AP.\n11.04.2019 u 09:01\nIzvršen vojni puč u Sudanu, predsednik uhapšen?\nKARTUM – Oružane snage Sudana saopštile su danas da će uskoro izdati važno saopštenje povodom dešavanja u Hartumu i spekulacija koje su se pojavile u javnosti da je izvršen vojni puč u kojem je uhapšen predsednik te zemlje Omar el Bašir, prenosi Tanjug. "Oružane snage će uskoro izdati važno saopštenje", objavila je državna televizija, prenosi Rojters. Ta vest usledila je nakon višemesečnih protesta u toj zemlji. Ispred ministarstva odbrane i na glavnim putevima i mostovima raspoređene su bezbednosne snage i vojnici, a televizija Al Arabija objavila je da je predsednik podneo ostavku i da je uhapšeno nekoliko ministara, ali za sada nema zvaničnog obaveštenja Ispred Ministarstva odbrane okupili su se građani koji uzvikuju "Pao je, pobedili smo". Bašir je na vlast došao 1989.\n22.02.2019 u 22:54\nPredsednik Sudana proglasio vanredno stanje i raspustio vladu\nKARTUM – Predsednik Sudana Omar el Bešir proglasio je večeras vanredno stanje u celoj zemlji i raspustio vladu kao i lokalne vlasti u zemlji u kojoj su mesecima protesti građana koji traže njegovu smenu. „Proglašavam vanredno stanje u celoj zemlji na godinu dana”, rekao je Bešir u televizijskom obraćanju naciji. Predsednik Sudana je dodao da raspušta vladu na centralnom i regionalnom nivou, javlja Beta. Protesti protiv povećanja cene hleba počeli su 19. decembra u Sudanu a kasnije su se pretvorili u proteste protiv vlasti. Ukupno 31 osoba je stradala od početka protesta, dok međunarodne nevladine organizacije pominju broj od 50 žrtava. U nekim delovima Sudana kao i u samom glavnom gradu, vlada nestašica hleba. U Kartumu su od početka 2018. godine veliki redovi za osnovne


Njujork nudi besplatan koledž deci iz radničke klase | Autonomija\nNjujork nudi besplatan koledž deci iz radničke klase\nBudžet je ograničen, ali se procenjuje da će uspeti da pokrije troškove obrazovanja za oko milion porodica iz radničke klase\nNjujork je spreman da postane prva američka država koja će ponuditi besplatno četvorogodišnje školovanje na koledžima. Inicijativu koju je predložio guverner Njujorka nedavno je odobrila i državna skupština. Budžet je ograničen, ali se procenjuje da će uspeti da pokrije troškove obrazovanja za oko milion porodica iz radničke klase.\nOno što je počelo kao debata u predsedničkoj kampanji, sada postaje stvarnost u Njujorku. Program školovanja u vrednosti od više od 150 miliona dolara, odgovor je na zahtev za besplatnim školovanjem na svim američkim koledžima.\nGuverner Njujorka Endru Kuomo ponudio je besplatno školovanje studentima čije porodice zarađuju do 125.000 dolara godišnje. Studenti Tereza Laferti i Nik Kajl veruju da bi ovakav model trebalo da se primenjuje u celoj zemlji.\n„Ne bi trebalo da se žrtvujemo i bukvalno do kraja života budemo robovi, zbog sume koju moramo da platimo za školovanje, koja je tolika da ne možemo ni da shvatimo“, kaže studentkinja Tereza Laferti.\nNjen kolega student Nik Kajl kaže da svi njegovi prijatelji žive u Engleskoj, Francuskoj ili u drugin evropskim zemljama jer je školovanje jeftinije.\n„I što veće poreze plaćaju, imaju veće šanse da studiraju ako žele. A ovde je obrnuto – studiranje je profit“, dodaje Kajl.\nAli za porodice sa većim primanjima od postavljenog limita, koje automatski plaćaju i veći porez, iz kakve dolaze buduća studentkinja Zejna i njena majka Farina Šarif, ovakav program ne ispunjava sve kriterijume.\n„Ja sam u nezgodnoj poziciji. S jedne strane bih volela da odem na koledž koji je besplatan, a s druge strane paketi finansijske pomoći koje dobijam od nekih škola, jednostavno nisu dovoljni da premoste tu razliku“, kaže buduća studentkinja Zejna Šarif.\n„Nadam se da će, u budućnosti, podići limit godišnje zarade od 125.000 dolara, tako da možemo da upadnemo u kategoriju besplatnog školovanja. Jer ovo što sada dajemo za četiri godine školovanja nas baca u dug od 200.000 dolara“, dodaje njena majka Farina.\nKritičari, pak, veruju da je ova ideja finansijski neodrživa. Američka sekretarka za obrazovanje, Betsi de Vos, sumnja u tu ideju, i zastupa onu da „ništa u životu nije besplatno“.\n„Besplatno školovanje“ u Njujorku prosečno bi koštalo državu oko 7.700 dolara godišnje po studentu – što je 12. najjeftinija školarina u SAD. Ali studenti koji ispunajvaju kriterijume morali bi sami da plate smeštaj, hranu ili knjige.\nPosle diplomiranja, oni koji koriste stipendiju, imaju obavezu da žive i rade u Njujorku – onoliko godina koliko su se i školovali o trošku države.


Apelacioni sud u francuskom gradu Kolmaru danas će održati javnu raspravu povodom zahteva Srbije za izručenje predsednika Alijanse za budućnost Kosova Ramuša Haradinaja.\nNa ročištu se očekuje da se Haradinaj i njegova odbrana izjasne o zahtevu za izručenje, a odluka francuskog istražnog odeljenja koje postupa u ovom slučaju može da bude saopštena i naknadno.\nUkoliko sud ne izruči Ramuša, on će biti slobodan čovek i Srbija neće imati više pravo da traži njegovo izručenje.\nPo kuloarima se priča, da će u tom slučaju Srbija narušiti spoljne odnose sa Francuskom i reagovati istom merom: zabraniće izručenje francuskih državljana. Na taj način može doći do nekih negativnih posledica, jer Srbija se nalazi blizu Francuske i svaki kriminalac može tu naći svoje utočište. Da li će do toga i doći, ostaje da vidimo danas posle presude.


Sutra počinje vakcinacija u Sarajevu – TVSA.BA\nČetvrtak, 19 Maja, 2022 1:22\nNaslovna/Vijesti/Sarajevo/Sutra počinje vakcinacija u Sarajevu\nUtorak, 20 Aprila 2021, 7:48\nU Olimpijskoj dvorani Zetra od sutra, zvanično će početi vakcinacija stanovnika Kantona Sarajevo koji su se prijavili za vakcinaciju putem Zavoda zdrvastvenog osiguranja.\nNa raspolaganju je 12.880 vakcina, a prioritet u ovoj, prvoj fazi, vakcinacije su osobe koje imaju 75 godina i više. Sve je spremno za početak vakcinacije, a sprovodit će je timovi ljekara i medicinskih sestara iz svih zdravstvenih ustanova KS. Oko 120 medicinskih sestara i 10 ljekara će biti uvijek prisutni ovdje. Rečeno je da će građani na vakcinaciju biti pozivani putem vibera ili telefonske poruke i dobiti tačan termin vakcinacije.\nMinistarstvo saobraćaja KS najavilo je za ovu godinu realizaciju više kapitalnih projekata(TVSA/Video)


Sinod Srpske pravoslavne crkve (SPC) izrazio je danas "puno razumevanje za opravdanu uznemirenost verujućeg pravoslavnog naroda u Crnoj Gori i dao punu podršku njegovom mirnom hrišćanskom otporu nepravdi koju Crkvi i narodu nanosi izglasani antidemokratski i diskriminatorski Zakon o slobodi veroispovesti" koji bi "pravilnije bilo nazvati Zakonom protiv Pravoslavne crkve u Crnoj Gori".\n"Do sada se pokazalo da su svenarodna okupljanja povodom nepravde imala izričito crkveni karakter i zato je neophodno da se i ubuduće izbegnu bilo kakve političke ili stranačke zloupotrebe ovih jedinstvenih narodnih sabranja", poručio je Sinod SPC sa proširene sednicu na kojoj je učestvovao mitropolit crnogorsko-primorski Amfilohije i ostale vladike koje imaju jurisdikciju na području Crne Gore.\n"Očigledno je da pomenuti Zakon bez presedana produbljuje već postojeće podele i sukobe u crnogorskom društvu. Sinod sa ove proširene sednice još jednom apeluje na državne organe Crne Gore da budu svesni svoje odgovornosti pred istorijom i budućnošću i da preispitaju svoj stav o verskim pravima i slobodama svojih gradjana i većinske Crkve u Crnoj Gori", navedeno je u sopštenju.\nKako je navedeno, Sinod je, na čelu sa patrijarhom Irinejom, održao sednicu uz učešće arhijereja koji svoju jurisdikciju imaju u Crnoj Gori - mitropolitom crnogorsko-primorskim Amfilohijem i episkopima: budimljansko-nikšićkim Joanikijem, mileševskim Atanasijem, episkopom zahumsko-hercegovačkim Dimitrijem. Sednici su prisustvovali i vikarni episkopi remezijanski Stefan i dioklijski Metodije.\nOd usvajanja Zakona o slobodi vjeroispovjesti, te posle incidenata zabeležnih u Skupštini Crne Gore, u toj državi, Srbiji i bh. entitetu Republici Srpskoj održavaju se protesti podrške Srpskoj pravoslavnoj crkvi (SPC).


Udovičića su, u Areni, u ime Atletskog saveza Srbije dočekali Veselin Jevrosimović i direktor Slobodan Branković. Ministar je pozvao sve sve građane, ljubitelje sporta i atletike da dođu i podrže srpske atletičare.\nVanja Udovičić u Areni\n"Atletičari su to zaslužili jer su u prethodne tri godine najviše napredovali, za tri godine osvojili su ukupno 13 medalja. Sve je spremno i sa ponosom mogu da kažem da apsolutno bezbrižno dočekujemo ovaj spektakl", poručio je Udovičić.\nBeogradska arena tokom nedavnog Balkanskog prvenstva u atletici\nPrvi čovek ASS Veselin Jevrosimović naslasio je da je Evropsko prvenstvo u atletici najkomplikovaniji građevinski i tehnološki projekat koji je ikada napravljen u Areni.\n"Pozivam sve građane da dodju u petak, subotu i nedelju da bodre našu reprezentaciju koja nije mala. Imamo ukupno 12 takmičara i daće sve od sebe da obraduju naciju", rekao je Jevrosimović.


Početna / Nega kože / Forever Aloe Scrub\nKategorija: Nega kože Oznaka: Forever Aloe Scrub\nForever Aloe Scrub dubinski čisti kožu svojom jedinstvenom kombinacijom stabilizovanog gela aloe vere i čvrstih mikročestica iz čistog jojobinog ulja. Ovo delotvorno sredstvo za čišćenje kože dovoljno je nežno i pogodno za svakodnevnu upotrebu, i samim tim efikasno i snažno otklanja sve nečistoće koje se skupljaju u osetljivim porama kože.\nU kombinaciji, ova dva prirodna sastojka će pripremiti kožu za sopstveni, jedinstveni proces obnove, pomažući joj u zaštiti od isušujećeg i štetnog delovanja sintetičkih proizvoda za čišćenje kože. Forever Aloe Scrub nežno uklanja mrtve ćelije i nečistoće, koje začepljuju pore i daju koži beživotan izgled.\nBudite prvi koji će napisati recenziju za „Forever Aloe Scrub“ Odustani od odgovora


Prištinski advokat Azem Vlasi progovorio bez imalo ustezanja i zadrške: "Republike srpske" na Kosovu neće biti!\nPrištinski advokat Azem Vllasi progovorio bez imalo ustezanja i zadrške: “Republike srpske” na Kosovu neće biti!\nProvokacije na dva granična prijelaza između Kosova i Srbije odvijaju se u već poznatom stilu i po scenariju iz štaba Aleksandra Vučića… A zanat za etničko čišćenje oni su već uvježbali, kazao je Vllasi.\nSjevernoatlantska alijansa poziva na hitnu deeskalaciju na sjeveru Kosova, navela je jučer glasnogovornica NATO-a Oana Lungescu na svom Twitter profilu.\n„Pozivamo Srbiju i Kosov na suzdržanost, izbjegavanje jednostranih akcija i povratku na dijalog“, napisala je Oana Lungescu.\nNaglasila je da mandat KFOR-a ostaje kako bi sigurao sigurno okruženje i slobodu kretanja za sve.\nSpecijalizirane policijske jedinice Eulexa raspoređene su od 20. septembra u izviđačkoj ulozi na graničnim prelazima Jarinje i Brnjak kako bi pratili sigurnosnu situaciju na terenu, saopćeno je iz te misije.\nO dešavanjima na granici između Kosova i Srbije u razgovoru za Radiosarajevo.ba govori Azem Vllasi, bivši jugoslovenski političar, poznati prištinski advokat i dobar poznavatelj prilika u regiji.\nOznačeno Azem VlasiAzem VllasiKosovoSrbija\nVečeras bokserski spektakl: Anthony Joshua brani svjetsku titulu protiv Oleksandra Usyka, poznata i satnica!\nMilorad Dodik zaprijetio: “Za šest mjeseci proglasit ćemo nezavisnost RS, ako ne bude povratka na izvorni Dejton”\nGrupa američkih zvaničnika sastala se u tajnosti da “odigra izbore”: Hoće li Vojska i Tajna služba morati da izbace Trampa iz Bijele kuće\nPolicija na licu mjesta: Ubistvo u Zenici, otkriven identitet muškarca koji je nastradao\nNevjerovatan i radikalan preokret na pomolu je u Švedskoj


12 Jun 2021 - 20:59 Sport Link\nSticajem okolnosti, danas su se u centru Beograda našli dugogodišnji prijatelji i vrsni poznavaoci i akteri automobilskog sporta Srbije. Ugledni automobilski šampion Miodrag Mika Djelmaš, takodje poznati i trofejni as Pavle Paja Komnenović i od njih nešto stariji, pisac ovih redova, dugogodišnji novinar i publicista, nekada novinar RTS-a (Prvog programa Radio Beograda) i mnogih elektronskih i štampanih medija, Djordje Djenić.\nO čemu se razgovaralo nije potrebno nagadjati, jer je sportski automobilizam, nešto čemu su ova tri „momka“ posvetili više od pola veka…\nNajnovija dešavanja vezana za aktuelne takmičare i sportske priredbe, učestvovanje naših predstavnika, Borkovića, Vesnića i drugih, u evropskim TCR serijama, dogadjaji na kružnim i brdskim trkama države, naveli su razgovor na već decenijama bolno pitanje – NEDOSTATAK najobičnijeg autodroma za auto i moto trke.\nSport brzine na točkovim je odavno postao popularan na ovim prostorima. Još davne 1939. godine u Beogradu je na stazi oko Kalemegdana održan legendarni GRAN PRIX, pred oko 100.000 gledalaca, uz učešće najvećih vozača SVETA !!!..Nuvolarija i fon Brauhiča, sa bolidima „mercedes“ i „auto union“, pretečama formule jedan ….. Imali su 3000 kubika, 485 i 500 KS i masu bez vozača i goriva od oko 900 kilograma.\nPobednik, Italijan Tacio Nuvolari, sa „auto unionom“ je stazu oko Kalemegdana, od 2794 metra, obišao 50 puta, a za jedan krug oko stare tvrdjave bilo mu je potrebno neverovatnih 74 sekunde !! Opširan tekst o trci oko Kalemegdana objavila je redakcija „Vrele gume“ i Miodrag Piroški, a do sada je ta priča imala preko 152.000 pregleda i ubedljivo je najčitanija na stranicama tog poznatog, istoimenog sajta.\nPosle Drugog svetskog rata, na stazi Ušće u Novom Beogradu, održane su tri velike auto trke, Velike nagrade Beograda, 1967…1968…. i 1969. godine. U glavni grad ondašnje Jugoslavije stigli su Diter Kvester, Injacio Djunti, Arturo Mercario, Marsilio Pasoti..pa i tada nepoznati Niki Lauda (autor ovog teksta je tada bio na Ušću).\nNi danas posle zaista velikog broja kružnih i brdskih trka, posle sjajnih relija, kao što je to svojevremeno bio i čuveni YU RELI, koji se bodovao za šampionat Evrope, naša zemlja nema AUTODROM…a naši asovi, Miodrag Djelmaš i Pavle Komnenović imaju tim povodom potpuno isto mišljenje..\n„Bez izgradnje autodroma, najobičnije piste od oko 4,5 kilometra, sa garažama i „pit-volom“ pokraj staze, ne može se razgovarti o napretku auto moto sporta. Bez najobičnije i skromne staze, nema govora o bilo kakvoj budućnosti auto moto sporta…..mislimo da bi trebalo da bude smeštena negde u blizini Beograda…… Za izgradnju takvog objekta potrebno je mislimo 10 miliona evra, i ako bi država razumela društvenu korist staze, onda bi se mogli nadati boljem životu našeg auto moto sporta. Sada je na čelu Auto moto saveza Srbije, nekadašnji višestruki šampion auto sporta Dejan Stojić, čovek koji odlično poznaje aktuelne prilike, a ako bi iza svega stao i naš predsednik Aleksandar Vučić, sigurno je da bi došlo do pravog procvata našeg sveta brzine i velikog napretka u rešavanju problema oko bezbednosti u saobraćaju. Ako bi se sve dobro osmislilo onda ne bi izostao ni značajan ekonomski efekat“


Američki izborni sistem je prilično komplikovan i jedinstven u svetu. Mnogi su se zapitali kako bi izgledalo kada bi umesto dvopartijskog sistema i Kongresa, SAD imale parlament nalik na većinu evropskih država.\nU tom slučaju američki predsednik ne bi imao ulogu kakvu ima danas, već bi umesto njega glavnu reč u vladi imao premijer.\nList "Ekonomist" je objavio grafički prikaz kako bi izgledalo kada bi se Demokratska i Republikanska partija podelile na više drugih partija, s obzirom na to da njihovi članovi imaju neke prilično različite stavove i zalažu se za drugačije vođenje politike.\nTako bi, na primer, Berni Sanders, pripadnik Demokratske partije, koji je bio i jedan od unutarstranačkih kandidata za predsedničke izbore 2016. godine, bio predvodnik levičarske Socijalnodemokratske partije, dok bi Hilari Klinton, predsednička kandidatkinja demokrata mogla da predvodi centralno levu Liberalnu partiju.\nS druge strane, Republikanska partija bi se podelila na tri druge stranke - centralno desnu Konzervativnu partiju, desničarsku Hrišćansku koaliciju i na populističku Narodnu partiju.\nNa čelu konzervativaca bi bio Džon Kasič, hrišćansku partiju bi predvodio Ted Kruz, a aktuelni predsednik Donald Tramp bi bio na čelu populista.\n"Ekonomist" je napravio grafički prikaz u kojem je naveo da bi parlament imao ukupno 435 poslaničkih mesta.\nDa je ovakva situacija bila 2016. godine i da je Amerika glasala na parlamentarnim izborima, situacija bi (prema podacima anketa iz aprila 2016.) bila sledeća: najviše mesta u takvom parlamentu bi osvojila partija Klintonove - 124, Sandersovi levičari 113, Trampovi populisti 112, Kruzovi hrišćani 49, a Kasičevi konzervativci 37.\nNajverovatniji ishod ovakvih izbora bi bio taj da bi premijerka SAD bila Hilari Klinton koja bi formirala vladu sa levičarima.\nMeđutim, treba uzeti u obzir da su podaci iskorišćeni za ovaj prikaz od proleća 2016. a da je kasnije rejting Hilari Klinton opadao što su se više bližili predsednički izbori.\nIzbori za američki Kongres su upravo UŠLI U ISTORIJU i neka svima služe ZA PRIMER\nTime kako bi izgledao američki parlament da ima više od dve stranke, pozabavio se i "Njujork tajms", koji predviđa kako bi mogli da izgledaju parlamentarni izbori u budućnosti. On navodi šest mogućih partija, od toga četiri iz levog dela sprktra, a dve iz desnog.\nOvaj list je u centralnolevu stranku smestio kao lidere demokrate Nensi Pelosi, Čaka Šumera koji bi za premijera mogli da kandiduju svakog od današnjih senatora od Ejmi Klobučar do Majkla Blumberga.\nU drugoj partiji bi se nalazili sadašnji pripadnici Demokratske partije koji su naklonjeniji ulevo i zalažu se za zdravstveno osiguranje za sve, besplatno školovanje i umanjenje uticaja velikih banaka. To su na primer Sanders, Elizabet Voren i nova mlada zvezda Aleksandrija Okasio Kortes.\nTreća partija bi bila Zeleni i činili bi je uglavnom levičari i demokrate koje se zalažu za očuvanje životne sredine.\nČetvrta bi mogla da bude identitetsko-leva, odnosno ona koja bi okupljala manjine, odnosno Afroamerikance, Latinoamerikance, pripadnike LGBT zajednice...\nPeta partija bi mogla da bude belo etno-nacionalistička, takozvana Trampova partija, koju bi činili poplisti i alternativni desničari.\nŠesta bi, prema pisanju "Njujork tajmsa" bila u suštini partija desničara koji se protive Trampu.


IZRAELSKI MEDIJI OTKRILI: Ovde će početi pakao, Izrael vežba rat sa Rusijom | WebTribune\nHome SPEKTAR IZRAELSKI MEDIJI OTKRILI: Ovde će početi pakao, Izrael vežba rat sa Rusijom\nPosted date: март 21, 2018 In: SPEKTAR\nIzraelska vojska je prošle nedelje mirno sprovela vojnu vežbu koja je simulirala rat na više frontova u kom je Rusija intervenisala da spreči Izrael da napadne Siriju, prenosi Haaretz.\nKako prenosi Haaretz, vežba je uključivala najviše oficire izraelskih snaga odbrane (IDF), kao i osoblje svih komandi koji bi trebalo da se uspešno bore protiv Hezbolaha, pripadniha iranske milicije sa sedištem u Libanu. Haaretz je istakao da se Izrael pripremao za scenario u kom bi rat sa Hezbolahom u Libanu zahtevao da se izraelska milicija bori na drugim frontovima – najverovatnije u Siriji – gde Hezbolah održava značajno vojno prisustvo.\n“Tokom vežbe, ispitali smo razne implikacije ruskog prisustva u Siriji,“ rekao je viši oficir IDF-a, kako je citirao Haaretz. “Vežbali smo sve što bi moglo biti koordinisano sa Rusima, a takođe i ono što ne bi moglo biti, kako bismo delovali bez narušavanja njihovih interesa u regionu, a na drugoj strani scenarija u kojima su Rusi pravili probleme.“\nVežba je bila striktno vežba na nivou komande, što znači da nije uključivala bilo kakvu vojsku na terenu. Njena jedina svrha je bila proučavanje različitih scenarija pretnji. Neki od scenarija koji su istraženi u ovoj vežbi su uključivali borbe u kojima je ubijeno stotine Izraelaca, kao i terorističke napade na gradove Izraela i sajber napade.\nTakođe vredi napomenuti da je IDF sproveo još dve velike vojne vežbe prošle nedelje, od kojih je jedna bila zajednička vežba sa više hiljada američkog osoblja poznatih kao Juniper Cobra.\nKako prenosi Haaretz, general-major Jair Golan je planirao komandnu vežbu sa manje publiciteta, koja počinje borbom visokog intenziteta protiv Hezbolaha u Libanu, a kasnije se širi na Siriju i pojas Gaze.\n“To su velike vežbe koje su deo naše spremnosti za rat,“ rekao je Golan. “Vežba se razvila do tačke gde je Izrael imao više od 100 žrtava, kako vojnika tako i civila.“\nGolan je isti onaj zvaničnik koji je bio zadužen za pisanje izraelske odbrambene politike prošle godine, a u isto vreme je javno priznao da Izrael realno ne može samostalno savladati Iran. Zbog toga nije nikakvo iznenađenje da pod Golanovim rukovodstvom, Izrael vežba simuliranje ratova sa iranskim posrednicima u Libanu i Siriji, gde smatra da može održati prednost.\n“Možemo ostvariti ubedljivu pobedu nad Hezbolahom, i ne treba nam pomoć ni od jednog američkog vojnika, ali ne možemo se sami boriti protiv Irana,“ izjavio je on prošle nedelje. “Smatram da je buduća saradnja sa SAD mnogo značajnija nego bilo šta što smo imali u prošlosti.“\nTokom prošle godine, Anti-Media su upozorili ne samo da se Izrael priprema za veliki rat – razvoj koji su korporativni mediji gotovo u potpunosti ignorisali – već i da takav rat između Izraela i Hezbolaha ima potencijal da privuče i Rusiju. U maju prošle godine se pisalo:\n“Drugi ključni propust zapadnih medija o ovom nazirućem sukobu je činjenica da su, u odgovoru na Trampov udar u aprilu na sirijsku vladu, Rusija i Iran dali zajedničku izjavu sa Hezbolahom da će, ako ponovo dođe do ovakvog napada, sirijski saveznici odgovoriti silom. Ovaj savez stavlja Rusiju direktno na stranu Hezbolaha.“\nProšle godine, Rusija je zapretila da će staviti veto na bilo koju rezoluciju Saveta bezbednosti UN-a koja Hezbolah opisuje kao terorističku organizaciju. Rusija je takođe indirektno upozorila Izrael da ne napada Iran u Siriji, osuđujući stranke koje krše međunarodno pravo i narušavaju suverenitet Sirije, gotovo sigurno misleći na Izrael i SAD.\nOčigledno je da će Rusije donekle biti džoker karta ako Izrael odluči da silovitije interveniše u sirijskom sukobu. Kako stvari stoje, ruska vlada je poslala strogo upozorenje Sjedinjenim Državama da neće tolerisati nikakve napade na Damask koji predstavljaju pretnju ruskom osoblju, i da će odgovoriti napadima.\nKako prenosi Haaretz, tokom vežbe, Izrael je izveo scenario gde je i Iran bio direktno uključen.\n“Ovde postoji poruka upućena svim učesnicima u regionu, a takođe i gostima u regionu, da naš odnos sa Sjedinjenim Državama nije samo strateški, već i operativan u realnom vremenu,“ upozorio je Golan.


Runway Run - Trka na pisti beogradskog aerodroma - Aviatica\nRunway Run – Trka na pisti beogradskog aerodroma\nAerodrom Nikola Tesla najavio održavanje prve u regionu trke na pisti - Runway Run, koja će biti održana tokom noći 10. juna.\nDatum / Date: 25.05.2018.\nAerodrom Nikola Tesla Beograd, kao domaćin, Beogradski maraton kao organizator i Grad Beograd kao pokrovitelj najavili su BEG 5K Runway Run kao jedinstven događaj u celom regionu, od velikog značaja, kako za promociju grada Beograda kao turističke i sportske destinacije, tako i za sam aerodrom. Aerodrom Nikola Tesla Beograd na ovaj način postaje deo porodice velikih svetskih aerodroma na kojima se organizuje ovakva atraktivna trka. Namera je da se organizovanjem ovog događaja još jednom skrene pažnja na uspeh beogradskog aerodroma i njegov značaj za Grad Beograd i Republiku Srbiju.\n„Beograd na pisti” je organizaciono izuzetno zahtevna manifestacija zbog činjenice da Aerodrom Nikola Tesla Beograd ima jednu poletno-sletnu stazu. Trka mora da bude održana u toku noći kada nema letova. U skladu sa tim, sve pripreme – uključujući i održavanje trke, moraju da se završe za samo tri sata kako bi nadležne aerodromske službe pripremile pistu za poletanje prvog jutarnjeg aviona 10.06.2018.\nStart trke planiran je za nedelju 10. jun u 01:30 časova, a trasu kojom će se trčati utvrdile su stručne službe Aerodroma Nikola Tesla Beograd i Beogradskog maratona.\nDužina staze je 5000m, a učesnici će trčati tri kruga, delom na poletno-sletnoj stazi, a delom na manevarskim površinama. Broj učesnika za prvo izdanje ovog događaja je ograničen na ukupno 800. Svi učesnici moraju da budu punoletni i svi će proći kontradiverzionu kontrolu.\nAerodrom Nikola TeslaBeogradBeogradski maratonGrad BeogradRunway RunTrka po pisti


Energyobserver - SRBIJA / REŠENJE JE U ODRŽIVOJ POLJOPRIVREDI\nZahvaljujući tome, smanjen je i broj gladnih u svetu, ali ovakva proizvodnja za posledicu je imala i ozbiljnu štetu po životnu sredinu. Sa druge strane, ako održivu poljoprivredu posmatramo u dužem vremenskom periodu, možemo zaključiti da unapređuje kvalitet životne sredine i resurse na kojima se proizvodnja zasniva. Ona zadovoljava čovekove potrebe za hranom, ima ekonomsku isplativost i unapređuje kvalitet života farmera i celokupnog društva.\nOdrživa poljoprivreda, kao deo ukupnog održivog razvoja, definisana je u Agendi 21, na konferenciji Ujedinjenih Nacija o održivoj sredini i razvoju (Rio de Žaneiro, 1992. godine). To je sistem proizvodnje koji objedinjuje ekološke i ekonomske elemente proizvodnje, brigu za zdravlje ljudi i pri tom uzima u obzir različitosti poljoprivrede i društvene zajednice. Osnovni zadatak održive poljoprivrede je proizvodnja dovoljno hrane za sve. Održiva poljoprivreda podrazumeva proizvodnju hrane ili drugih biljnih i životinjskih proizvoda, koristeći poljoprivredne tehnike koje štite okolinu, javno zdravstvo, društvene zajednice i dobrobit životinja.\nDa bi nešto bilo održivo, trebalo bi da opstaje na dovoljno dobrom nivou, ili da se razvija, po kvantitetu i/ili kvalitetu, a da pri tome nema negativnih uticaja na okruženje. Održiva poljoprivreda zahteva globalni sistem upravljanja koji promoviše bezbednost hrane u smislu zahteva za trgovinu i agronomskih politika u cilju promovisanja lokanih i regionalnih tržišta poljoprivrednih proizvoda. To zahteva veći prinos useva, bolju efikasnost đubriva i korišćenja vode, principe ekološkog upravljanja, razumnu uportebu pesticida i antibiotika, kao i velike promene u praksi stočarske proizvodnje.\nOdrživa poljoprivreda prema Organizaciji za hranu i poljoprivredu Ujedinjenih nacija (FAO) zasniva se na sledećim postulatima:\n· Da bi bila održiva, poljoprivreda mora zadovoljiti potrebe postojećih i budućih generacija uz osiguranje profitabilnosti, zaštite životne sredine i socijalne i ekonomske jednakosti.\n· Održiva poljoprivreda bi trebalo da neguje zdrave eko-sisteme i podstiče održivo upravljanje zemljištem, vodama i prirodnim resursima, istovremeno osiguravajući globalnu sigurnost hrane.\n· Globalna primena održive proizvodnje zahtevaće veliki napredak u efikasnom korišćenju resursa i zaštiti okoline.\n· Održiva poljoprivreda zahteva globalni sistem upravljanja koji promoviše bezbednost hrane u smislu trgovinskih zahteva i agronomskih politika u cilju promovisanja lokalnih i regionalnih tržišta poljoprivrednih proizvoda.\nPriredila: Nevena Đukić / ENERGETSKI PORTAL SRBIJE


pink.rs | PLJUŠTE KOMENTARI: Goca Tržan otkrila TAJNU Slavice Ćukteraš (FOTO)\nPevačica Slavica Ćukteraš već izvesno vreme nije aktivna na domaćoj javnoj sceni, budući da se u potpunosti posvetila porodičnom životu i ćerkici Viktoriji, kojoj je pre nekoliko dana u jednom novosadskom restoranu proslavila prvi rođendan.\nIako se ne druži sa mnogo njih sa estrade, pozivnicu za gala slavlje dobila je mlada pevačica Milica Todorović, koja se fotografijama sa Slavicom hvalila na mrežama, a sada je to uradila još jedna njena koleginica.\nU pitanju je popularna pevačica Goca Tržan, za koju mnogi nisu ni znali da je veoma bliska sa Slavicom.\nUpravo je Goca, njihovom zajedničkom fotografijom na Instagramu, otkrila ono što je Slavica godinu dana tajila - kako izgleda posle porođaja, budući da se nekada aktuelna pevačica odavno nije pojavljivala pred TV kamerama.\nDve dame dobile su veliki broj komplimenata na račun svog izgleda, a posebne pohvale otišle su Slavici, budući da je u rekordnom roku uspela da povrati kilažu koju je imala pre trudnoće i zablista kao nikada do sada.


Sud EU presudio: Google nije u obavezi da primenjuje pravo na zaborav izvan EU\nVesti, 25.09.2019, 10:30 AM\nNajviši evropski sud u utorak je doneo presudu kojom se složio sa Googleom da nije potrebno primenjivati iste standarde privatnosti širom sveta kao u EU. Prema presudi Suda Evropske unije, Google nije dužan da primenjuje "pravo na zaborav" na verzije svog pretraživača izvan Evrope.\nPravo koje omogućava ljudima da traže od Googlea i drugih servisa za pretraživanje uklanjanje ili brisanje linkova do informacija o njima koje nisu od javnog interesa uvedeno je 2014. godine radi zaštite privatnosti ljudi.\nGoogle se u Evropi pridržava ove odluke i uklanjanja linkove kada se to od kompanije traži, ali samo iz evropskih verzija pretraživača. To znači da se link možda neće pojaviti u Google pretrazi u Velikoj Britaniji ali će se i dalje pojavljivati u američkoj verziji Google pretraživača.\nMeđutim, francusko regulatorno telo za zaštitu podataka - Nacionalna komisija za informisanje i slobodu (CNIL), želelo je da primora Google na uklanjanje linkova u celom svetu kako bi se osigurala zaštita privatnosti prema evropskom zakonu. Francuska je kaznila Google novčanom kaznom od 100 000 evra, a na ovu odluku kompanija je uložila žalbu najvišem evropskom sudu koji je u utorak ukinuo ovu odluku.\nOperater pretraživača, prema presudi suda, nije u obavezi da primeni “pravo na zaborav” na sve verzije pretraživača, ali svaka informacija na koju se odnosi pravo na zaborav mora biti obrisana u svakoj evropskoj državi članici, bez obzira na to iz koje je zemlje zahtev upućen kompaniji.\nU presudi se navodi i da je Google treba da primeni mere koje će onemogućiti korisnike koji iz nekih od država članica EU pretražuju internet koristeći ime podnosioca zahteva. To znači da je Google u obavezi da korisnicima iz EU oteža pristup međunarodnim rezultatima pretrage, ali ne i da ukloni sporne linkove iz njih.\n"Od 2014. godine naporno radimo na implementaciji prava na zaborav u Evropi i uspostavljanju razumne ravnoteže između ljudskih prava na pristup informacijama i privatnosti", rekao je Googleov pravni zastupnik za zaštitu privatnosti. „Dobro je videti da se sud složio sa našim argumentima, a mi smo zahvalni nezavisnim organizacijama za ljudska prava, medijskim udruženjima i mnogim drugima širom sveta koji su takođe izneli svoje stavove sudu“.


Reference-Realizovani projekti-Referentne firme-Elitas-beograd-Srbija\nPosle 20 godina aktivnog rada, ELITAS zauzima visoku poziciju u sektoru reklamne industrije. Danas smo u mogućnosti da ispunimo i najkompleksnije zahteve, kao i da takve projekte realizujemo na odgovarajućem nivou kvaliteta, sopstvenim resursima i u kratkim rokovima. Dakle, svojim iskustvom, dugoročnom poslovnom politikom i kompletnom uslugom po sistemu ”ključ u ruke”, ELITAS je partner koji maksimalno podržava izgradnju i očuvanje imidža svojih klijenata, doprinosi dovođenju njima odgovarajućih korisnika i samim tim povećanju njihove prodaje.\nPotvrda našeg uspeha je veliki broj uspešno realizovanih projekata i dugoročna saradnja sa klijentima. Dominantne grupe klijenata u našem portfoliju su maloprodajni lanci, lanci poslovno-komercijalnih objekata, kompanije sa poslovnim objektima na koje se postavljaju reklame velikog formata, šoping centri, izvođači radova šireg obima, posrednici/zastupnici i mnogi drugi.\nNeki od njih su lanci benzinskih stanica (u Srbiji NIS a.d. 19-ogodišnja saradnja, Lukoil, zatim van teritorije Srbije Nestro Petrol u BIH, AP Petrol (Zaton) u Crnoj Gori i dr.), MP lanci marketa (MAXI, miniMAXI, TEMPO, Mercator S, IDEA, SuperVERO,...), lanci ekpozitura banaka (Hypo Alpe-Adria-Bank, AIK banka, SBER banka, KBM banka,...), šoping centri (UŠĆE, Delta City, Stadion) i drugi lanci poslovno-komercijalnih objekata, hoteli (Four Seasons u Moskvi (Rusija), Crowne Plaza, Holiday Inn Express, Merriott u Beogradu, Regent u Portomontenegro kompleksu u Tivtu, Tre Canne u Budvi), kao i niz kupaca za koje smo realizovali projekte manjeg obima.\nViše o ELITAS-u saznajte na strani »O nama«, a o realizovanim projektima preko sledeće Referenc liste.


Sadio Mane u prodoru pored Martina Dubravke\nLiverpul je poslao Njukasl u „donji dom” pobedom od 3:1. Sadio Mane odradio je većinu posla sa dva pogotka, dok se i Mo Salah upisao među strelce u 77. minutu. Zanimljivo je da su „svrake” sa severa Engleske povele u 7. minutu, ali je brzonogi Senegalac već u 28. minutu iznivelisao rezultat.\nU meču između Brajtona i Barnlija, odbrana je bila kamena sa obe strane, tuklo se više nego što se igralo fudbala, a rezultat je bio onakav kakav takav meč zaslužuje, 1:1. „Galebovi” su poveli preko svog novog špica Nila Mopaja u 51. minutu, a Džef Hendrik izjednačio je bombom u 91. minutu.\nMančester junajted provukao se pored Lester sitija u veoma tesnom meču. Obe strane su napadale, pa se zatvarale, i tako u krug, pa je gol postignut na jedini način na koj je i mogao da bude postignut, posle penala. Markus Rašford konačno je bio precizan sa bele tačke za minimalnu pobedu svog tima.\nNezaustavljivi Timu Puki\nSautempton je u gostima uspeo da savlada Šefild, čime se plasirao u najboljih deset u Premijer ligi. Osim Djenepoovog pobedonosnog gola u 66. minutu, kao vredan pomena ističe se i crveni karton Bilija Šarpa u 85. minutu.\nU južnom delu Londona su po ko zna koji put klicali ime Hjong Min Sona, pošto im je on doneo trijumf protiv uvek nezgodnog gradskog rivala Kristal Palasa. Totenhem, budući rival Crvene zvezde, pobedio jesa 4:0, a sav svoj posao odradio je u prvom poluvremenu. Son se upisao dvaput, u 10. i 23. minutu, dok su se za ostale pogotke pobrinuli Erik Lamela, odnosno Patrik van Anhaholt koji je postigao autogol.\nHeroj Totenhema Hjong Min Son\nIako je i u Noriču bilo uzbudljivo, epitet utakmice dana bez sumnje poneo je susret Vulverhemptona i Čelsija. Lampardova "dečurlija" pokazala su koliko opasna mogu da budu, pa su se među strelcima našli Tami Ejbraham sa het trikom, Mejson Maunt i Frenkijev miljenik još iz njihovog zajedničkog vremena u Derbiju, Fikajo Tomori. Ejbraham je faktički postigao četiri gola, samo što je jedan nažalost ubacio u svoju mrežu. Sa druge strane se upisao još i Patrik Kutrone, Italijan koji je ovim golom prekinuo niz bez postignutog pogotka od 22 meča. Finalni rezultat, Vulverhempton 2, Čelsi 5.\nTami Ejbraham bio je nerešiva enigma za defanzivce Vulvsa\nZa one koji toga do sada nisu bili svesni, Norič je vraški dobar tim. Nisu se "kanarinci" vratili u Premijer ligu samo da bi služili velikim klubovima za popravljanje gol-razlike, već su došli da se nadigravaju. Finski napadač Timu Puki igra kao preporođen, pa se i na meču protiv dvostrukog šampiona Mančester sitija našao među strelcima. Norič je već u 28. minutu vodio sa 2:0 golovima Meklina i Kentvela, ali se Kun Aguero pobrinuo za to da se na poluvreme ode sa nadom za preokret, postigavši pogodak tačno u 45. minutu. Ipak, Puki je bio taj koji je "zakucao ekser" u kovčeg Sitija golom u 50. minutu.


TOP 8- SAJMOVI KOJE MORATE DOŽIVETI - GRENEF\nSajmovi su oduvek bili mesta razmena ideja i bližeg upoznavanja poslovnog sveta iz određene sfere. Tako je i u građevinartsvu.\nŠtaviše, ovi sajmovi sve više zauzimaju primat i postaju prava BUSSINESS TO BUSSINESS smotra najboljih proizvođača, njihovih klijenata i inovativnih kompanija koje tek treba da se predstave i pozicioniraju na mapi poslovnog sveta. I ne samo to. Neki od ovih svetskih sajmova su toliko posećeni da odmah po završetku dobijaju prijave za sledeći, tako da je samo izlaganje na ovakvim mestima za proizvođače postalo “trka sa vremenom”. Zbog svega pomenutog redakcija časopisa GRENEF bude prisutna na većini ovih sajmova, kao kredibilan medij i kao neko čiji se rad sastoji iz praćenja inovacija iz raznih oblasti građevinarstva. U ovom broju, iako je bilo teško napraviti odabir, predstavljamo TOP 8 najposećenijih i najpopularnijih građevinskih sajmova sveta.\nDOMOTEX – FASCINANTNI svet podova na jednom mestu\nDOMOTEX je internacionalni Sajam podnih obloga. Ovogodišnje izdanje istog održano je u periodu od 11. do 14. januara, a imao je za cilj da naglasi njegovu reputaciju kao najvećeg i najvažnijeg iz ovog sektora – čvorišta poslovanja, inovacija i trendova. Preko 1.400 izlagača iz više od 60 zemalja došlo je u Hanover kako bi započelo uspešnu godinu poslovanja. Prema istraživanju sajma koje se radi svake godine situacija sa brojem izlagača ostala je konstantna, dok se obim kupovine po posetiocu povećavao. Oko 70 odsto svih DOMOTEX učesnika ponovo je došlo iz inostranstva – što je jasan znak međunarodne privlačnosti ovog sajma. Što se tiče profila posetilaca, prisustvo je značajno bilo na strani stručnjaka za veleprodaju i maloprodaju. Brojke su, takođe, otkrile povećanje prisustva arhitekata, dizajnera enterijera i profesionalaca iz struke. Pored toga, DOMOTEX 2019 je zabeležio povećanje prodaje prodatog prostora.\nI ovaj, internacionalni Sajam građevinarstva i arhitekture održava se na samom početku godine, kao najava građevinske sezone koja dolazi, a domaćin je Poljska. BUDMA je najvažniji događaj građevinarstva u Centralnoj i Istočnoj Evropi gde se predstavljaju proizvođači iz više desetina zemalja. Sajam je koncipiran tako da najviše okupi četiri velike grupe: arhitekte, izvođače, trgovce i proizvođače industrije građevinarstva. Svake godine, više od 800 izlagača se sretne sa preko 45000 profesionalaca ove industrije. TEMATSKI SKLOP: prozori i vrata, zidovi i fasade, kapije, ograde, plafoni, izolacija, kamen kao materijal za izgrasnju, različiti materijali, beton, stepeništa, podovi, hardver, premazi i lakovi, sistemi z azavršnu obradu, keramika, pasiva i energetski efikasna gradnja, alati, metal, okovi i bravarija, čelik, drvene konstrukcije, sistemi za sklapanje, krovovi i propratni materijali kao i IT pri projektovanju.\nTUYAP – Mesto gde se sreću najbolji!\nO već tradicionalno velikoj popularnosti ovog sajma govore brojke o poseti i broju izlagača koji se sa svakim novim sajmom, povećavaju. Sajam Tüyap, kojem smo prisustvovali i mi iz redakcije časopisa “GRENEF”, privukao je interesovanje posetioca iz inostranstva u jednakom broju kao i domaće, i oborio dotadašnje rekorde. Stavljajući svoj pečat na 585 kompanija iz 24 zemlje sveta, na području od 110.000 metara kvadratnih, Sajam o vratima i prozorima svakog marta uradi veliki posao povezujući ljude iz ovih sektora sa kupcima iz 30 zemalja. Ono što smo mi primetili, kao neko ko se bavi strukom kao takvom, je da je ovaj sajam još jednom dokazao da je najbolji u povezivanju ljudi koji, ne samo izlažu svoje proizvode i o njima diskutuju razmenjujući iskustva u tom smislu, već i na licu mesta, sklapaju poslove i ostvaruju saradnju koja je, u najavi, dobra i efikasna. Naišli smo, kao stručan časopis, i na podršku od strane Turaka koji smatraju da je edukacija u oblasti prozora i vrata, veoma korisna svim ljudima koji se bave ili praniraju da se bave ovom delatnošću.\nBAU – Domaćini koji podižu lestvicu visoko\nVodeći svetski sajma arhitekture, građevinskih materijala i sistema BAU održava se svake godine u Minhenu već početkom godine kako bi glavni igrači iz polja građevinarstva razmenili iskustva i sklopili poslove pre početka sezone. Na sajamskom prostoru od 200.000 m2 predstavljaju se izlagači iz oblasti arhitekture, materijala i sistema za privredne i stambene namene i unutrašnje uređenje u oblasti novogradnje i uređenja postojećih objekata. Deo redakcije časopisa “Grenef” bio je prisutan na ovoj manifestaciji i ove godine i ono što smo mi primetili je svakako odlična organizacija domaćina. Uvek nas iznova fascinira njihova sposobnost da misle na svaki detalj. Sasvim nam je jasno zbog čekaju se ovaj Sajam pominje kao jedan od primarnih na svetu i zbog čega su brojke o njegovoj posećenosti svakim održavanjem veći nego na prethodnom. Mi na ovom impresivnom događaju iskoristimo priliku da posetimo naše uspešne klijente, učestvujemo na njihovim konferencijama i na prezentacijama novih ili unapređenih proizvoda, kao i da se informišemo o novim tehnologijama kako bismo iste preneli našim čitaocima i na taj način opravdali njihovo ukazano poverenje. Ono što nam je jasno svakim novim dolaskom je da ćemo se, zbog svega pomenutog, ponovo vratiti.\nHANOVER MESSE – vodeći SAJAM INDUSTRIJE\nVodeći svetski sajam industrijskih tehnologija Hannover Messe održava se u aprilu, u mesecu koji se u građevinskom svetu označava kao početak velikih projekata I početaka gradnje. Prati trendove, pa će ove godine fokus staviti na pitanje veštačke inteligencije. Organizator sajma je zato za vodeću temu godine odabrao “Integrated Industry – Industrial Intelligence” (Integrisana industrija – Industrijska inteligencija) koja podrazumeva digitalno povezivanje ljudi, mašina i podataka kroz zajedničke digitalne platforme, čime se umnožava znanje i optimizuju proizvodni procesi.\nOva tema ukazuje na sve veći značaj veštačke inteligencije i mašinskog učenja u industriji i u energetskom sektoru. Na dnevnom redu industrijskog sajma sve više se ističu teme efikasnog korišćenja energije i autonomnih proizvodnih procesa, kao i izazovi u pogledu interfejsa, protokola i bez- bednosti. Najznačajniji svetski sajam industrijskih tehno- logija Hanover Messe 2020 održaće se od 20. do 24. aprila 2020. godine.\nCERSAIE – diktira trendove u svetu keramike i kupatilskog nameštaja\nKao i svake godine, decenijama unazad, kraj septembra je najinteresantniji period u svetu keramike. U to doba se u italijanskom gradu Bolonja održava CERSAIE, svetski sajam keramike kojem prisustvuju svi renomirani svetski proizvođači . Održava se u više od 40 hala, traje pet dana i okuplja više od 1000 izlagača iz celog sveta. To je mesto na kojem se kultura i navike raznih nacija prepliću kroz primenjeni dizajn sveta keramike. Sam sajam nema neke velike potrebe opisivati jer staje u jednu reč – grandiozno. Ipak, ono što najviše pažnje odvlači svakom posetiocu je upravo pažnja posvećena i najmanjem detalju na štandu svakog proizvođača. Upravo ta italijanska majstorija vladanja detaljima je i učinila da se ovaj sajam u kontinuitetu održava baš u Bolonji istim žarom kroz decenije.\nBATIMAT – Najveći građevinski igrači u gradu svetlosti\nBATIMAT je najveći međunarodni sajam ovakve vrste. Tokom pet dana, 350.000 izlagača i građevinskih stručnjaka dolaze U Pariz da kupuju, prikupljaju inspiraciju i traže inovacije za svoju proizvodnju. Idealna prilika da direktno kontaktirate proizvođače iz celog sveta I na taj način ostvarite bližu saradnju ili partnerstvo. Na ovom mestu se mogu naći odgovori na sva pitanja o regulatornim i tehnološkim promenama, kao i videti materijale, tehnologije, alate i rešenja za bolje poslovanje, u sektorima kao što su: energetska efikasnost, udobnost i pogodnosti, smanjenje troškova i pove- zivanja. Postoji jaka usmerenost na obuku, demonstracije i razmenu iskustava, koja daje svim posetiocima i izlagačima priliku da razviju svoje poslovanje. Sajam obuhvata sledeće sektore: građevinski materijal i oprema, oprema i alati, oprema za građevinarstvo, arhitektonska rasveta i elektrika, podne obloge, prozori i fasade, vrata, a početak je zakazan za 4. novembar.\nSEEBE – NAŠ i SVE BOLJI Sajam građevinarstva\nNe možemo, a da se ne osvrnemo i na Sajam koji svake godine, barem u jednom danu za vreme njegovog održavanja u aprilu svake godine, obiđu predstavnici svih relevantnih kompanija iz sveta građevinarstva iz naše zemlje. I naravno, bićemo realni kao što smo uvek bili, pa tako i u sudu koji dajemo o ovoj manifestaciji, a osvrnuvši se na sajmove na globalnom novou. Kao i svi koji obilaze sajmove u svetu, jasno nam je da je Srbija samo neko ko još uvek teži ovakvoj popularnosti i posećenosti kakve imaju gore pomenuti događaji. I to, istina, nije krivica organizatora Sajma već celokupnog poslovanja u našoj zemlji koje ima uslovno rečeno “još mnogo toga da nauči” od velikih svetskih igrača. Ipak, mišljenja smo da Sajam građevinartsva treba da postoji, da se iz godine u godinu oseća pomak kao i profil posetioca istog. Zbog toga i zbog činjenice da se sa nekim saradnicima iz ove branše ne biste, da nije ove manifestacije, ni sreli niti započeli saradnju, bilo u formalnom ili neformalnom ambijentu. Sajam građevinarstva je, dakle, mesto, skupa pravnih lica iz ove, zaista uspešne sfere, koja iz godine u godinu, koliko to naši uslovi dozvoljavaju, doživljava preporod. U skladu sa tim, preporod doživljava i sama manifestacija.